
Priešmokyklinio, pradinio, pagrindinio ir vidurinio ugdymo 
bendrųjų programų
 priedas






. Musulmonų sunitų bendroji programa (toliau – Programa) apibrėžia Musulmonų sunitų dalyko paskirtį, tikslą ir uždavinius, dalyku ugdomas kompetencijas, pasiekimų sritis ir pasiekimų raidą, dalyko mokymo(si) turinį, pasiekimų lygių požymius ir mokinių pasiekimų vertinimą.
. Musulmonų sunitų tikybos dalyko paskirtis – ugdyti mokinių kompetencijas pasitelkiant islamo religijos šventraščio Šv. Korano išmintį, pranašo Mahometo  gyvenimo (Suna) ir jo mokymo pavyzdžius, istorinį patyrimą, islamo nustatytas moralines nuostatas. Programa yra pritaikyta įvairių amžių ir žinių lygių vaikams, kurie gyvena ir ugdosi įvairių kultūrų visuomenėje. Atsižvelgiant į tai, kad įvairiuose Lietuvos regionuose vaikų grupės gali būti nedidelės, ir tikėtina, kelių lygių vienoje grupėje, todėl kiekvienam mokytojui yra suteikiama galimybė pritaikyti pasiūlytą programą ir metodus pagal moksleivių gebėjimus ir jų poreikius. Manome, kad Programa bus įdomi ir priimtina kitų religijų ir dalykų mokytojams, semiantis iš jos ir integruojant ją į savo mokymo programą temas apie islamą išpažįstančių žmonių įsitikinimus ir tradicijas. Suteikiama galimybė iš arčiau susipažinti su musulmonais, viena iš seniausiai Lietuvoje gyvuojančių bendruomenių, kuri yra neatsiejama daugialypės ir daugiatautės Lietuvos visuomenės dalis. Tikime, kad ji bus priimtina ir kitų islamo pakraipų mokiniams. Sudarant Programą buvo stengiamasi perteikti mokiniams gražius tarpusavio pagarbos ir tolerancijos pavyzdžius, nusistovėjusius per ištisus  šimtmečius. 
. Dvasinis ugdymas musulmonų bendruomenėse Lietuvoje per amžius buvo vykdomas mečetėse, bendruomenės namuose arba chodžo (religijos mokytojas, imamo padėjėjas) namuose. Šis tradicinis ugdymas buvo kruopščiai surašytas chamailuose (maldaknygėse) ir kitabuose (religinėse knygose). Remiantis šiais rankraščiais XX a. pradžioje buvo paruošti pirmi tikėjimo vadovėliai, iš kurių mokėsi musulmonų vaikai tarpukario laikotarpiu. Islamo religija apima visas gyvenimo sferas, todėl vienas pagrindinių šios naujos programos tikslų yra supažindinti mokinius su tikėjimo pagrindais remiantis dviem pagrindiniais islamo teisės šaltiniais. Norima suprantamai perteikti jų esmę siejant su mus supančio pasaulio daugialype, greitai besikeičiančia visuomene, mokslais ir tiesomis.
. Programoje išskirtos 5 pasiekimų sritys: Šventraščio  pažinimas (A), Tikėjimo turinio pažinimas (B), Bendruomenė ir malda (C), Asmens tobulėjimas ir visuomenė (D), Moralė arba žmogus ir pasaulis (E). Šios pasiekimų sritys yra bendros visoms klasėms nuo 1 iki IV gimnazijos klasės, kiekvienam koncentrui numatyti konkretūs kiekvienos srities pasiekimai, suformuluoti atsižvelgiant į vaiko raidos ypatumus ir įgytą patirtį. Tikimasi, kad jie bus pasiekti baigiant koncentrą.  Programoje aprašyti mokinių pasiekimai suprantami kaip žinių ir supratimo, gebėjimų ir nuostatų visuma. Kiekvienos pasiekimų srities pasiekimų raida atskleidžiama šešiuose ugdymo koncentruose (1–2 klasės, 3–4 klasės, 5–6 klasės, 7–8 klasės, 9–10 (I–II gimnazijos) klasės ir III–IV gimnazijos klasės). Mokymo(si) turinys nusako kontekstus, kuriuose ugdomi mokinių pasiekimai, ir mokymo(si) kontekstų pasirinkimo galimybes laipsniškam žinių ir supratimo įgijimui, gebėjimų ir vertybinių nuostatų ugdymui. Pasiekimai aprašomi 4 pasiekimų lygiais: slenkstinis (I), patenkinamas (II), pagrindinis (III) ir aukštesnysis (IV). Kiekvienas pasiekimo lygio požymis nurodo mokinio rodomus rezultatus. Aprašomos svarbiausios į(si)vertinimui reikšmingos įgytos žinios ir supratimas, išugdyti gebėjimai ir vertybinės nuostatos. 



. Musulmonų sunitų tikybos dalyko tikslas – sudaryti galimybių mokiniui per ugdymo turinį įgyti kompetencijų, padedančių visapusiškai pažinti islamo tikėjimo pagrindus, pažinti save ir pasaulį per Šv. Korano ir pranašo Mahometo Sunos prizmę. Perteikti aukštas moralės normas, paremtas tikėjimo tiesomis,  kurios reikalingos mokinių savarankiškam gyvenimui visose šiuolaikinio socialinio gyvenimo srityse. Mokiniai ugdomi tolerancijos ir atvirumo kitoms kultūroms, kūrybiškumo, socialinio atsakingumo.  
. Pradinio ugdymo uždaviniai. Siekdami musulmonų sunitų tikybos  ugdymo tikslo mokiniai:
. susipažįsta su islamo religijos pagrindais ir jos ypatumais; 
. susipažįsta su pranašo Mahometo asmenybe, kaip geriausiu gyvenimo pavyzdžiu; 
. ugdosi, pažįsta musulmonų religinių mokymų pagrįstas moralines nuostatas (sąžiningumas, teisingumas, pagarba kitam, pagarba mus supančiam pasauliui); 
. ugdosi, pažįsta pagrindinius religinius ritualus;
. mokosi arabų kalbos pradmenų. 
. Pagrindinio ugdymo uždaviniai. Siekdami musulmonų sunitų tikybos ugdymo tikslo, mokiniai:
. pažįsta islamo religijos istoriją; 
. ugdosi, supranta islamo tikybos pagrindus, detaliai mokosi islamo tikėjimo pagrindų ir islamo ramsčių; 
. suvokia religinius ritualus, studijuoja jų prasmę bei paskirtį. Mokosi garbinimo ritualų, įvairių maldų, puoselėja gebėjimus tinkamai juose dalyvauti – ugdosi asmeninį santykį su Dievu;
. mokosi arabų kalbos pagrindų palaipsniui pradėdami Šv. Koraną skaityti arabų kalba.
. Vidurinio ugdymo uždaviniai. Siekdami musulmonų sunitų tikybos ugdymo tikslo, mokiniai:
. pažįsta islamo religijos istoriją, 
. suvokia religinius ritualus, studijuoja jų prasmę bei paskirtį, ugdosi ir praktikuoja asmeninį santykį su Dievu;
. skaito  Šv. Koraną arabų kalba;
. puoselėja gebėjimus analizuoti, mąstyti, samprotauti religinių tiesų pagrindu;
. ugdosi pagarbaus tarpreliginio dialogo gebėjimus, išlaikant islamišką dogmatiką.



. Įgyvendinant Programą ugdomos šios kompetencijos: pažinimo, kultūrinė, socialinė, emocinė ir sveikos gyvensenos, pilietiškumo, komunikavimo, kūrybiškumo, skaitmeninė. Jos pateiktos pagal kompetencijos ugdymo intensyvumą.
. Pažinimo kompetencija. Musulmonų sunitų tikybos žinios grindžiamos Šv. Koranu ir pranašo Sunos mokymu. Mokiniai pirminius gebėjimus ugdo skaitydami Šv. Korano tekstą. Papildomas žinių šaltinis, naudojamas mokymo procese, yra pranašo hadisai. Skatinamas mokinių smalsumas, noras pažinti save, kitą žmogų ir pasaulį. Ugdomi mokinių gebėjimai ir įgūdžiai analizuoti, mokėti tinkamai perteikti informaciją, kritiškai mąstyti, kelti klausimus, ieškoti atsakymų, įgyti naujų žinių. Padedami mokytojo mokiniai savarankiškai skaito ir mokosi atmintinai užduotas Šv. Korano suras. Mokiniai skatinami su mokytoju aptarti ugdymo proceso kokybę. Mokytojo padedami mokiniai analizuoja savo pasiekimus ir išmoktą medžiagą. 
. Kultūrinė kompetencija. Musulmonų sunitų tikybos pamokose ugdoma tolerancija, grindžiama kitos religijos, kultūros, tradicijų supratimu, vystant tarpkultūrinį dialogą. Analizuojama islamiškoji kultūros tradicija Lietuvoje, kaimyninėse šalyse,  Europoje ir pasaulyje. Ugdomas mokinių estetinis skonis, islamiškojo meno ir paveldo estetinis pažinimas. 
. Socialinė, emocinė ir sveikos gyvensenos kompetencija. Musulmonų sunitų tikybos pamokose mokiniai skatinami būti socialiai atsakingi, prisiimti atsakomybę už savo veiksmus. Pamokose ugdomi mokinių bendravimo ir tarpusavio bendradarbiavimo įgūdžiai. Siekiama ugdyti mokinio savarankiškumą, nuoširdumą, norą padėti kitam. Per asmens (savęs) pažinimą ugdoma savimonė, savitvarda, atsakingas rūpinimasis savo ir aplinkinių sveikata. Mokiniai įvardija bendražmogiškas vertybes, geba paaiškinti vertybių svarbą priimant sprendimus, mokosi įveikti iššūkius. 
. Pilietiškumo kompetencija. Musulmonų sunitų tikybos pamokose nagrinėjamas bendruomenės narių santykis su kitais bendruomenės nariais bei visuomene. Skatinamas pilietiškumas, pagarba ir pagalba kitam žmogui, ugdomas pilietinis atsakingumas. Dalyvavimas bendruomenės veikloje siejamas su socialiniu aktyvumu ir bendruomeniškumu. Ugdymo turiniu siekiama, kad vaikai taptų pilietiškais, socialiai atsakingais šeimos, bendruomenės, visuomenės nariais, demonstruotų empatiją ir pakantumą kitokiai nuomonei ir kitokiam požiūriui į gyvenimą.  
. Komunikavimo kompetencija. Musulmonų sunitų tikybos pamokose mokinys supranta jam perteikiamą religinę ir etinę žinią, ją interpretuoja ir diskutuoja pateikta tema. Pamokose naudojamos kalbinės ir vizualinės raiškos priemonės. Mokiniai mokomi nuoširdžiai bendrauti su kitais asmenims, atsakingai kalbėti, palaikyti dialogą, grindžiamą pagarbos kito žmogaus vertybėms pagrindu. Pamokose mokiniams sudaromos sąlygos ieškoti informaciją įvairiuose informacijos šaltiniuose, ją patikrinti, kritiškai vertinti, skirti objektyvią informaciją nuo subjektyvios. 
. Kūrybiškumo kompetencija. Musulmonų sunitų tikybos pamokose mokiniai supažindinami su islamo kultūros paveldu, etika, moralės normomis, skatinami perimti perteikiamas žinias, kūrybiškai mąstyti, diskutuoti, generuoti idėjas įvairiose pažinimo srityse pasitelkiant socialinius ir religinius projektus bei renginius. Pamokų metu moksleiviams yra pateikiamos diskusijai ir sprendimų paieškai socialinės problemos ir visuomeniniai klausimai, kuriuos moksleiviai bando išspręsti remdamiesi savo praktinėmis žiniomis ir moralinėmis normomis. 
. Skaitmeninė kompetencija. Musulmonų sunitų tikybos pamokose mokiniai naudojasi interneto galimybėmis, plečia ir gilina skaitmeninę kompetenciją. Ugdomas bendravimas ir bendradarbiavimas virtualiose erdvėse, kuriamas su tikybos dalyku susijęs skaitmeninis turinys, elektroninės knygos, pateikčių pristatymai. Atsakingai, saugiai ir etiškai bendrauja ir bendradarbiauja virtualiose socialinėse grupėse, rašo asmeninius ir dalykinius elektroninius laiškus, dalijasi informacija. Naudodamiesi socialiniais tinklais dalyvauja savo mokyklos, bendruomenės, regiono, Lietuvos kultūriniame ir visuomeniniame gyvenime.



. Programoje pasiekimų sritys žymimos raide (pavyzdžiui, A, B), o raide ir skaičiumi (pavyzdžiui, A1, A2) žymimas tos pasiekimų srities pasiekimas.
. Šventraščio pažinimas (A). Analizuodami Dievo apreiškimus mokiniai tyrinėja, kelia klausimus apie save ir aplinką, mokosi arabų kalbos pradmenų  iš Šventraščio. Šios pasiekimų srities pasiekimai:
. Dievo apreiškimo analizavimas (A1).
. Arabų kalbos pažinimas Šventraščio kontekste (A2).
. Tikėjimo turinio pažinimas (B). Mokiniai susipažįsta ir studijuoja Pranašo Suną ir jo mokymą. Nagrinėdami įvairius šaltinius ir aplinką mokiniai gilina tikėjimą ir supratimą apie Dievą. Šios pasiekimų srities pasiekimai:
. Dievo galybės pažinimas (B1).
. Pranašo Suna ir jo mokymo pažinimas (B2).
. Bendruomenė ir malda (C). Mokiniai susipažįsta ir nagrinėja 5 islamo ramsčius ir mokosi religinių apeigų. Šios pasiekimų srities pasiekimai:
. Apibūdina 5 islamo ramsčius (C1).
.  Religinių apeigų vykdymas (C2).
. Asmens tobulėjimas ir visuomenė (D). Susipažįsta su musulmono pareigomis šeimoje ir visuomenėje. Nagrinėdami ir lygindami kitas religijas Lietuvoje ir pasaulyje mokiniai ugdosi pagarbą kitų tikėjimų žmonėms. Šios pasiekimų srities pasiekimai:
. Geba prisiimti atsakomybę šeimoje ir visuomenėje (D1).
. Gerbia kitas religijas (D2).
. Moralė arba žmogus ir pasaulis (E). Pasitelkdami aukštos moralės asmenybių pavyzdžius, nagrinėdami moralinius klausimus, mokiniai skatinami remtis savo gyvenime šiomis moralinėmis vertybėmis. Šios pasiekimų srities pasiekimas –  Aukštos moralės siekimas (E1).
. Mokinių pasiekimų raidai parodyti pateikiamas pagrindinis pasiekimų lygis. Pasiekimų lygių požymių lentelėse raidės ir skaičių junginyje (pavyzdžiui, A1.3) raide žymima pasiekimų sritis (A), pirmu skaičiumi (1) nurodomas pasiekimas, o antru skaičiumi (3) – pasiekimų raida. Mokinių pasiekimų raida lentelėje aprašoma pagal pasiekimų sritis kas dvejus metus. 

Pasiekimas	Pasiekimų raida
	1–2 klasės	3–4 klasės	5–6 klasės	7–8 klasės	9–10 (I–II gimnazijos) klasės	III–IV gimnazijos klasės
1.Pasiekimų sritis: Šventraščio  pažinimas (A)
Dievo apreiškimo analizavimas. (A1 )	Atpažįsta Šv. Korane minimas pagrindines istorijas, skiria jas nuo kitų konfesijų pasakojimų ir geba pristatyti siūlomomis kalbinėmis ir vizualiosiomis priemonėmis. (A1.3.)	Ieškodamas ir lygindamas  Šv. Korano suras atpažįsta  jame minimas pagrindines istorijas apie Dievo galybę. (A1.3.)		Remdamasis Šv. Koranu paaiškina pasaulio ir žmogaus sutvėrimo istoriją. Įvardija ir priskiria pasaulio ir gyvybės sutvėrimo pasakojimus skirtingoms konfesijoms. (A1.3.)	Lygindamas ir tyrinėdamas Šv. Korano apreiškimus Mekos ir Medinos laikotarpiais geba atpažinti pagrindinius panašumus ir skirtumus. Geba identifikuoti ir pristatyti šių dviejų skirtingų Šv. Korano  apreiškimo laikotarpių istorijas. (A1.3.) 	Analizuojant Medinos laikotarpio Šv. Korano apreiškimus apibūdina jose minimus pagrindinius Dievo nurodymus ir taisykles, kaip funkcionuoti naujai susidariusiai musulmonų visuomenei. Nurodo ir paaiškina skirtumus tarp dviejų apreiškimo laikotarpių, nurodo jų ypatumus. (A1.3.)	Remdamasis Šv. Korano Sprendimų posmais (Ajat al Ahkam) nagrinėja Dievo apreikštas gyvenimo taisykles. Nagrinėjant šiuos Šv. Korano posmus ir iš jų išvedamas taisykles analizuoja, kaip islamo teisės mokyklos juos pritaiko kasdieniame musulmonų gyvenime. (A1.3.)
Arabų kalbos pažinimas Šventraščio kontekste. (A.2)	Atpažįsta arabiškas raides, geba atskirti raides vieną nuo kitos. Skiria raidžių rašymo kryptį ir geba perkaityti atskirus žodžius Šv. Korane. (A.2.3.)	Atpažįsta  arabiškų raidžių haraket ženklus,  geba juos ištarti, užrašyti. Su mokytojo pagalba skaito Šv. Koraną. (A.2.3.)		Atpažįsta arabiškų raidžių haraket ir tedžvydo ženklus, geba atskirti raides vieną nuo kitos. Skaito nesudėtingus Šv. Korano sakinius. (A.2.3.)	Apibrėžia Šv. Korano Tadžvydo taisykles ir jų svarbą. Geba savarankiškai atskirti tadžvydo ir haraket ženklus. (A.2.3.) 	Analizuojant Šv. Korano   skaitymo ypatumus ir įvairias skaitymo mokyklas skiria skirtingų garsų tarimą ir Tadžvydo taisykles. Skaito elementarius sakinius pagal Hafs an Asym skaitymo mokyklą. Besimokant arabų kalbos gramatikos ir linksniavimo,  linksniuoja ir taiko veiksmažodžius atsižvelgdami į veiksmo  laikus. (A.2.3.)	Besimokydami Šv. Korano suras atmintinai, kartu mokosi pagrindinių islamo teisės teiginių ir praktikų. Sudarinėja nesudėtingus sakinius ir bando panaudoti savo arabų kalbos žinias dialoge.  Tobulina savo skaitymą pagal Tadžvydo taisykles remdamasis Hafs an Asym skaitymo mokykla. (A.2.3.)
2. Pasiekimų sritis: Tikėjimo turinio pažinimas (B)
Dievo galybės pažinimas. (B1)	Geba atpažinti  Dievo galybę per Jo kūriniją ir savais žodžiais ir priemonėmis tai  paaiškinti. (B1.3.)	Paaiškina, kad Dievas sukūrė žmogų, suteikė gyvybę, davė gebėjimus, nustatė pareigas. (B1.3.)	Geba paaiškinti tikėjimo reikšmę žmogaus asmeniniame gyvenime savais žodžiais. (B1.3.)	Tyrinėja žmogaus santykį su Dievu, pasitelkdamas pavyzdžius iš Šv. Korano apibūdina tiesioginį ryšį su Visagaliu Kūrėju,  paaiškina pasinaudodamas   ajatais iš Šv. Korano. (B1.3.)	Analizuodamas, kodėl yra svarbus pastovus ryšys ir santykis su savo Kūrėju, suvokia, kad  tikintysis gali siekti stiprybės iš savo tikėjimo susidūręs su įvairiomis negandomis. Kelia klausimus apie tikėjimo svarbą, tikėjimo praktikas susiduriant su jausmais. Savo žodžiais paaiškina ir pateikia pavyzdžius iš Šv. Korano, kaip tikinčiajam  reaguoti įvairiais gyvenimo momentais. (B1.3.)	Analizuojant pasaulio sutvėrimo, šio laikino gyvenimo svarbą ir Teismo dienos ajatus Šv. Korane, suvokia savo veiksmų gyvenime svarbą ir didžiulę atsakomybę apsvarstydamas savo poelgius ruošiantis ateinančiam amžinajam gyvenimui. (B1.3.)	
Pranašo Suna ir jo mokymo pažinimas. (B2. )	Papasakoja apie pranašo Mahometo misiją, aptaria  Pranašo misijos naudą ir prasmę asmenybės gyvenime. (B2.3.)	Geba  suvokti pranašo Mahometo paruošimą jo misijai, geba susieti svarbius įvykius su pranašo Mahometo misijos kertiniais momentais. (B2.3.)	Naudodamasis pateiktais pavyzdžiais ir istoriniais faktais paaiškina Mahometo misijos svarbą, geba juos susieti įvykius geografiškai ir istoriškai. (B2.3.)	Tyrinėjant pranašo Mahometo misijos ypatumus prieš migraciją į Mediną apibūdina du skirtingus pranašystės laikotarpius. Susieja dviejų pranašo Mahometo misijos laikotarpių ypatumus ir pagrindinius skirtumus, pateikia istorinius faktus ir įvykius. (B2.3.)	Analizuodamas pranašo Mahometo misijos ypatumus po migracijos į Mediną, komentuoja prioritetų pasikeitimus susiformavus pirmajai musulmoniškai visuomenei. Parodo  dviejų pranašo Mahometo misijos laikotarpių ypatumus ir pagrindinius skirtumus, pateikia praktinių  pavyzdžių apie Medinos laikotarpį. (B2.3.)	Gilinantis į paskutinių pranašo Mahometo gyvenimo metų sprendimus ir jo teisinį palikimą, analizuoja jo veiksmus atitinkamose kritinėse situacijose: karyboje, kuriant valstybę,  esant (tuo pat metu) ir dvasiniu lyderiu. Nagrinėja teisingųjų islamo kalifų (Abu Bakro, Omaro, Osmano ir Ali) laikotarpį ir jų įnašą į islamo religijos įtvirtinimą. (B2.3.) 
3. Pasiekimų sritis: Bendruomenė ir malda (C)
Apibūdina 5 islamo ramsčius (C1)		Išvardina 5 islamo ramsčius ir geba paaiškinti  pasitelkdamas pateiktas priemones. (C1.3.)	Įvardija kasdienių maldų rūšis ir paaiškina jų svarbą kasdieniame musulmono gyvenime. Moka  atmintinai suras Al Ichlas, Al Falak ir Al Nas. (C1.3.) 	Paaiškina Ramadano mėnesio ir pasninko kitomis progomis svarbą musulmono gyvenime. Įvardija su juo susijusias maldas. Pasinaudodamas ajatais iš Šv. Korano ir Pranašo chadisais pagrindžia   trečiojo islamo ramsčio svarbą kasdieniame gyvenime. (C1.3.)	Analizuodamas,   kurie islamo ramsčiai  yra asmeniniai, o kurie  visuomeniniai,  pagrindžia jų svarbumą kasdieniame gyvenime. Paaiškina Sadaka ir Zakat sąvokas. (C1.3.)	Apibūdina Hadžo  –  piligriminės kelionės svarbą musulmono gyvenime. Analizuojant Hadžo ritualus lengvai identifikuoja pagrindinius ritualo aspektus ir  istorinius faktus, susijusius su Hadžo metu atliekamais veiksmais. Sieja Hadžo ritualus su tinkamais laikmečiais ir perteikia Hadžo ritualo pradininkų istorijas. Lygina įvairių islamo teisės mokyklų požiūrį aiškinant religines praktikas, gali paaiškinti  remdamasis pateikta mokomąja medžiaga. (C1.3.)	Apibūdina socialinę kiekvieno musulmono veiklą ir jos svarbą bendruomenėje. Aiškina bendruomeniškumo ir broliškumo sąvokas, studijuoja šiuos principus kiekvieno musulmono gyvenime. Musulmono gyvenimas visada surištas su mečete ir su bendruomenine veikla, kuri vienija ir suriša bendruomenę. (C1.3.)
Religinių apeigų vykdymas. (C2 )		Paaiškinta maldos reikšmę. Moka atmintinai surą Al Faticha. (C2.3.)		Įvardija mečetės vaidmenį  musulmono gyvenime. (C2.3.)	Palygina tautų prieš islamą religines praktikas su islamiškomis. Pakomentuoja panašumus ir skirtumus. Moka Al Masad, Al Nasr ir Al Kafirun, Al Kawthar ir Al Maun  suras atmintinai. (C2.3.)		Analizuodamas kasdienes islamo religines praktikas gerai suvokia  jų reikšmę ir naudą. Paaiškina, kokį svarbų vaidmenį musulmono gyvenime atlieka malda penkis kartus per dieną. Moka visas Al Masad, Al Nasr ir Al Kafirun suras atmintinai. (C2.3.)		Apibūdina ir pakomentuoja  didžiųjų metinių švenčių, Ramadano pasninko, Zakiato ir Hadžo ritualų svarbą musulmono gyvenime. Paaiškina šias sąvokas.  Gerai suvokia, kokį svarbų vaidmenį atlieka broliškumas ir bendruomeninė veikla  musulmono gyvenime, ir paaiškina pasinaudodamas gyvais pavyzdžiais iš bendruomenės gyvenimo. Moka suras Al Kausar, Al Maun, Kuraiš, Al Fil ir Al Humazah  atmintinai. (C2.3.)	Apibūdina ir  komentuoja kantrybės sąvoką tikėjime. Paaiškina savo žodžiais ir  pasitelkdamas pavyzdžius iš Šv. Korano, abi Pranašo Sunas apie kantrybę ir jos svarbą tikinčiojo gyvenime. Moka suras Al Zalzala, Al Adijat, Al Karija, Al Takesur ir Al Asr  atmintinai. (C2.3.)
4. Pasiekimų sritis: Asmens tobulėjimas ir visuomenė (D)
Tampa socialiai atsakingas šeimoje ir visuomenėje. (D1)		Įvardija save kaip musulmonų bendruomenės narį, paaiškina šio tapatumo vertę  . (D1.3) 	Įvardija savo vaidmenį  šeimoje, susieja jį su pateiktais pavyzdžiais apie šeimos svarbą iš Šv. Korano ajatų ir Pranašo Sunos. (D1.3) 	Palygina tradicinius ir dabartinius vyro ir moters vaidmenis šeimoje, sieja su pateiktais pavyzdžiais iš Šv. Korano ajatų ir Pranašo Sunos. Paaiškina šeimos svarbą. (D1.3) 	Analizuodamas savo pareigas  visuomenėje paaiškina savo kaip piliečio, tautos atstovo, musulmono vaidmenį. Sieja šiuos teiginius su pavyzdžiais iš Šv. Korano ajatų ir Pranašo Sunos apie pilietiškumą, tautiškumą ir buvimą musulmonu plačioje visuomenėje. (D1.3)	Tyrinėdamas veiklą bendruomenės labui, analizuoja savo vaidmenį joje, nusako, kaip gali būti  naudingesnis bendruomenėje, pateikia pavyzdžių apie visuomenės svarbą iš Šv. Korano ajatų ir Pranašo Sunos. (D1.3)	Nagrinėja labdaros sąvoką ir principus islamo religijoje. Sadaka ir Zakat svarba islame. Aukojimo principai islame. Pavyzdžiai iš Šv. Korano ajatų ir Pranašo Sunos apie labdarą ir jos svarbą visuomenei. Studijuoja pavyzdžius iš islamo tautų istorijos. Labdara Lietuvos musulmonų bendruomenėje šešių amžių laikotarpiu. (D1.3)
Gerbia kitas  religijas. (D2)		Įvardija kitų religijų konfesijas  Lietuvoje. ( D2.3.)	Įvardija esminius kitų monoteistinių religijų (judaizmo, krikščionybės) bruožus, išskiria savo religijos ypatybes, pateikia ir paaiškina skirtumus tarp šių monoteistinių tikėjimų, pasitelkdamas vizualias mokytojo pateiktas priemones.  (D2.3.)	Įvardija monoteistines (judaizmo, krikščionybės) ir   politeistines religijas. Lygindamas apibūdina monoteistinių (judaizmo, krikščionybės) ir politeistinių religijų bruožus,  paaiškina islamo ypatybes.  (D2.3.) 	Geba išskirti esminius kitų islamo  pakraipų (šiitai, sufijai, salafitai) bruožus. Nurodo panašumus ir skirtumus  tarp įvairių pakraipų islame ir pristato  savo islamo pakraipos  ypatybes. (D2.3.)	Analizuodamas tikėjimą moderniame globaliame pasaulyje, nusako jo santykį su religinėmis praktikomis, apibrėžia religinių praktikų ir tikėjimo svarbą, apibūdina tarpreliginio dialogo reikšmę. Mokytojo padedamas pateikia pavyzdžių. (D2.3.)	Analizuojant tarpreliginį dialogą, suvokia savo vaidmenį žmonijos kontekste.  Supranta broliškumo sąvoką per pagarbą kitiems tikėjimams, skirtingoms pažiūroms, kitoms kultūroms, kitos rasės žmonėms. Islamas visada moko taikos ir santarvės visuomenėje, nesvarbu iš kokių žmonių ji būtų sudaryta. (D2.3.)
5. Pasiekimų sritis: Moralė arba žmogus ir pasaulis (E)
E1. Aukštos moralės siekimas. (E1)		Apibūdina  pranašą Mahometą kaip aukštos moralės pavyzdį. (E1.3.).		Pagarbiai elgiasi su Šv. Koranu ir Pranašo Sunos raštais. Paaiškina,  kokie svarbūs  šie pagrindiniai islamo teisės šaltiniai musulmono gyvenime, pasitelkdamas mokomąją medžiaga. (E1.3.)	Apibūdina  aukštos moralės normas, perteiktas per Pranašo Suną. Geba pasitelkti pavyzdžių iš Šv. Korano ir Pranašo Chadisų.  Skatinamas stengiasi paaiškinti aukštos moralės svarbą gyvenime. (E1.3.)  	Analizuodamas aukštos moralės normas ir pavyzdžius  kitose pasaulio religijose, svarsto,   kodėl reikia ugdyti(s) pagarbą visiems tikėjimams, šventiems raštams, pranašams. Komentuoja savo įžvalgas. (E1.3.)	Analizuodamas aukštos moralės pavyzdžius iš islamo pasekėjų – kalifų, sachabų, tebiynų –  gyvenimo, apibūdina šių pirmųjų islamo pasekėjų svarbą musulmonui. Paaiškina ir pateikia pavyzdžių, kaip šias istorijas pritaikyti šiuolaikiniame pasaulyje. (E1.3.) 	Analizuoja aukštos moralės pavyzdžius pasitelkdamas iškiliausius islamo tautos žmones ir jų mokymą. Nagrinėja tokių iškilių žmonių, kaip Imamas Gazali, Rumi, Ibn Sina, Ibn Rušd ir kitų, veikalus.  (E1.3.)

. Mokymo(si) turinys. 1 klasė:
. Šventraščio pažinimas:
. Šv. Koranas – ypatinga knyga. Susipažindami su Šv. Korano pagrindinėmis istorijomis mokiniai mokosi suvokti, jog tai ypatinga, išskirtinė knyga, kuri paaiškina, kad Dievas mus moko per Šventraštį ir jog tai yra tikras visa ko Kūrėjo Žodis. 
. Arabų kalbos pradmenys. Lygindami arabiškas raides su lotyniškomis, mokiniai susipažįsta su  skaitymo ir rašymo ypatumais. Mokosi rašyti ir perskaityti pirmąsias keturiolika arabų kalbos  raidžių: أ ب ت ث ج ح خ د ذ ر ز س ش ص 
. Tikėjimo turinio pažinimas:
. Dievo galybė. Skaitydami istorijas iš Šv. Korano apie Pasaulio sutvėrimą mokosi suprasti Dievo galią. Susipažįsta su Dievo pagrindiniais vardais, kurie nurodo Jo galybę.
. Pranašo Mahometo misija. Klausosi Šv. Korano istorijų apie paskutiniojo pranašo žmonijai misijos priartėjimo ženklus. Mokosi jas atpasakoti. Svarsto apie šių istorijų naudą asmeniniame gyvenime.
. Bendruomenė ir malda: 
. 5 Islamo ramsčiai. Pasitelkiant vizualias mokymo priemones susipažįsta su Penkiais islamo ramsčiais: liudijimu, malda, pasninku, labdara, piligrimine kelione. Mokiniai aptardami 5 islamo ramsčius mokosi juos apibūdinti savais žodžiais. 
. Bendrosios maldos. Mokiniai susipažįsta su bendromis maldomis, aptariama bendrų maldų reikšmė. Pasitelkiant vizualias mokymo priemones mokosi pasiruošimo maldai ir maldos ritualo. Mokosi sūrą Al-Fatiha iš Šv. Korano atmintinai.
. Asmens tobulėjimas ir visuomenė:   
. Aš musulmonas. Mokiniai aiškinasi išskirtinius musulmonų bruožus. Lygina, kuo skiriasi musulmonas nuo kitų religijų išpažinėjų, ieško skirtumų, išskiria savo musulmoniškas savybes.
. Įvairių religinių konfesijų atstovai Lietuvoje. Susipažįsta ir, pasitelkdami pavyzdžius (maldos namai, simboliai) iš artimos aplinkos, tyrinėja kitas religijas Lietuvoje. Aiškinasi pagrindinius panašumus ir skirtumus. 
. Moralė arba žmogus ir pasaulis:
. Geras elgesys: pranašo Mahometo pavyzdys. Aiškinasi, kas yra geras elgesys. Atidžiai klausosi pasakojimų apie pranašą Mahometą. Pasinaudodami pranašo Mahometo hadisais mokiniai aiškinasi „makerim al-akhlak“ ir ieško pavyzdžių iš jo gyvenimo, kuriais galėtų sekti.
. Mokymo(si) turinys. 2 klasė:
. Šventraščio pažinimas:
. Šv. Koranas. Dievo kreipimasis. Tęsdami Šv. Korano pažinimą mokiniai suvokia, jog Dievas per Savo Šventraštį kreipiasi į kiekvieną žmogų asmeniškai. Mokiniai lygina Šv. Korano istorijas su  panašiomis biblinėmis istorijomis, aiškinasi, kodėl  Šv. Koranas yra labai svarbi knyga kiekvienam tikinčiam žmogui. Mokiniai mokosi Dievo Žodį skaityti ne tik mečetėje. 
. Arabų kalbos pradmenys Šv. Korane. Mokiniai mokosi likusias keturiolika arabų kalbos raidžių: ض ط ظ ع غ ف ق ك ل م ن ه و   Lygindami lotyniško ir arabiško rašymo bei skaitymo būdą, mokosi pasirinkti teisingą rašymo ir skaitymo kryptį 
. Tikėjimo turinio pažinimas:
. Dievo galybė ir kūrinija. Dievo galybės supratimas per Jo kūriniją. Skaitydami istorijas iš Šv. Korano mokiniai aptaria pirmų žmonių sutvėrimą ir priežastis, dėl kurių jie buvo nuleisti į žemę. Tyrinėdami savo aplinką ieško pavyzdžių, parodančių Dievo galybę, mokosi ją paaiškinti įvairiomis priemonėmis.
. Pranašo Mahometo misijos svarba. Įvairiais būdais mokiniai susipažįsta su  Pranašo Mahometo vaikyste ir mokosi nusakyti jo misiją. 
. Bendruomenė ir malda: 
. 5 islamo ramsčiai: Šahada ir Zikr. Pasitelkdami įvairias priemones įvardija Penkis islamo ramsčius. Atpasakoja Šahada ir Zikr reikšmę.
. Bendrosios maldos: sūros. Mokiniai susipažįsta su bendromis maldomis. Aiškinasi bendrų maldų reikšmę. Mokosi maldų. Mokosi pasiruošimo maldai ritualų: gusl, abdest-vudu. Mokomsi sūrų Al-Ikhlas, Al-Falak, An-Nas iš Šv. Korano atmintinai.
. Asmens tobulėjimas ir visuomenė: 
. Ką reiškia būti musulmonu? Mokiniai aiškinasi, ką reiškia būti musulmonu Lietuvoje. Susipažįsta su islamo atsiradimo Lietuvoje istorija.
. Tradicinės religijos Lietuvoje. Mokiniai susipažįsta su tradicinėmis religinėmis bendruomenėmis Lietuvoje, nagrinėja jų požymius.
. Moralė arba žmogus ir pasaulis:
. Pranašas Mahometas – aukštos moralės pavyzdys.  Mokiniai klausosi ajatų iš Šv. Korano, aiškinasi, kokios aukštos moralės normos juose išskiriamos. Nagrinėja pranašo Mahometo elgesį.
. Mokymo(si) turinys. 3 klasė:
. Šventraščio  pažinimas:
. Sūra Ar-Rahman. Mokiniai tyrinėja Dievo galybę pasitelkdami Šv. Korano sūras. Skaitydami sūrą Ar-Rahman mokosi paaiškinti Dievo galybę.
. Haraket ženklai.  Mokiniai studijuoja haraket ženklus: fatha, damma, kasra.
. Tikėjimo turinio pažinimas:
. Žmogus – Dievo kūrinys. Pasitelkdami ajatus iš Šv. Korano mokiniai  aiškinasi  žmogaus sukūrimo aplinkybes. Suvokia, jog Dievas sukūrė žmogų, suteikė gyvybę, davė gebėjimus, nustatė pareigas.
. Pranašo Mahometo vaikystė. Studijuodami Pranašo Mahometo vaikystės istorijas, nagrinėja jo pasiruošimą savo misijai.  
. Bendruomenė ir malda: 
. Kasdienių maldų svarba musulmono gyvenime. Mokosi suprasti maldos penkis kartus per dieną svarbą musulmono kasdieniame gyvenime. Toliau aiškinasi islamo ramsčių svarbą kasdieniame gyvenime.
. Mečetė. Pagarba maldos namų šventumui. Mokiniai aiškinasi, koks svarbus mečetės vaidmuo  musulmono gyvenime, kodėl musulmonas privalo gerbti Dievo namus. Sužino mečetės, kaip  bendruomenės centro, reikšmę.
. Asmens tobulėjimas ir visuomenė:   
. Vaidmuo šeimoje. Pasiremdami pavyzdžiais apie šeimos svarbą iš Šv. Korano ajatų ir Pranašo Sunos aiškinasi ir nusako savo vaidmenį šeimoje.
. Studijuoja Šv. Korano ajatus apie pagarbą tėvams.
. Monoteistinės religijos. Mokiniai mokosi atpažinti esminius kitų monoteistinių religijų (judaizmo, krikščionybės) bruožus ir išskirti savo religijos ypatybes.
. Susipažįsta su Šv. Korano ajatais apie kitus šventraščius.
. Moralė arba žmogus ir pasaulis:
. Šv. Koranas ir Pranašo Suna: ajatai. Mokiniai mokosi pagarbos Šv. Koranui ir Pranašo Sunai kaip pagrindiniams šaltiniams, iš kurių musulmonas semiasi teisingo vedimo gyvenime. Mokosi ajatų iš Šv. Korano, kurie pasakoja apie aukštas moralės normas Dievo pranašų istorijose.
. Mokymo(si) turinys. 4 klasė:
. Šventraščio pažinimas:
. Sura Al-Mulk. Mokiniai tyrinėja Dievo galybę pasitelkdami Šv. Korano suras. Skaito sūrą Al-Mulk. 
. Haraket ženklai. Studijuoja haraket ženklus. Studijuoja sukūn, šadda ir tanvyn.
. Tikėjimo turinio pažinimas:
. Asmens pareigos. Remdamiesi ajatais iš Šv. Korano mokosi apie suteiktas žmogui pareigas, aiškinasi, kad Dievas ne tik sukūrė žmogų, suteikė gyvybę, davė gebėjimus, bet ir nustatė pareigas.
 Pranašo Mahometo giminė. Mokiniai nagrinėdami pranašo Mahometo giminės medį, giminystės ryšį su kitais pranašais, toliau gilina suvokimą apie pranašo Mahometo paruošimą jo misijai.
. Bendruomenė ir malda: 
. Nafl maldos. Mokiniai sužino kasdienių maldų, islamo ramsčių svarbą musulmono kasdieniame gyvenime. Mokosi apie nafl maldos rūšis ir jų reikšmę.
. Maldos namų šventumas. Supranta maldos namų šventumą: kokį svarbų vaidmenį turi mečetė  musulmono gyvenime? Aiškinasi, kodėl tokios svarbios bendruomeninės maldos ir Džuma malda.
. Asmens tobulėjimas ir visuomenė:   
. Vaidmuo šeimoje: pagarba tėvams. Pasitelkdami pavyzdžius apie šeimos svarbą iš Šv. Korano ajatų ir Pranašo Sunos nusako savo vaidmenį šeimoje.
.Studijuoja pranašo Mahometo hadisus apie pagarbą tėvams.
. Monoteistinės religijos: bendrumas. Mokosi atpažinti ir nusakyti esminius kitų monoteistinių religijų (judaizmo, krikščionybės) bruožus, išskiria savo tikėjimo ypatybes. Lygindami susipažįsta su kitų monoteistinių religijų panašumais. Diskutuoja apie tai, kas bendra monoteistinėse religijose.
. Moralė arba žmogus ir pasaulis:
. Šv. Koranas ir Pranašo Suna: hadisai. Aiškinasi Pranašo Sunos hadisus, kurie pasakoja apie aukštas moralės normas Dievo pranašų istorijose.
. Mokymo(si) turinys. 5 klasė:
. Šventraščio pažinimas:
. Pasaulio sutvėrimas. Mokiniai studijuoja ajatus iš Šv. Korano apie pasaulio ir gyvybės sutvėrimą. Tyrinėdami ajatus iš Šv. Korano apie pasaulio ir gyvybės sutvėrimą, lygina Šv. Korano istorijas su kitų konfesijų istorijomis ir pasaulio atsiradimo teorijomis.
.  Tadžvydo mokslo pradmenys. Tyrinėja tadžvydo pradmenis.  
. Tikėjimo turinio pažinimas:
. Tikėjimo svarba. Svarsto, kodėl taip svarbu tikėti Dievą. Nurodo tikėjimo reikšmę žmogaus gyvenime. Pasitelkdami istorijas iš pranašo Mahometo ir jo pasekėjų gyvenimo aiškinasi tikėjimo svarbą kiekvieno žmogaus gyvenime. 
. Mahometo misija. Svarsto pranašo Mahometo misijos svarbą tuo laikmečiu ir toje vietovėje. 
.  Bendruomenė ir malda: 
. Pasninkas islame: Ramadanas. Aiškinasi, kas yra Ramadano mėnuo. Tyrinėja visas maldos rūšis naudodamiesi ajatais iš Šv. Korano ir Pranašo hadisais.
. Studijuoja pasninką pasitelkdami ajatus iš Šv. Korano ir Pranašo hadisus. Susipažįsta su pasninko praktikomis kitose religijose ir prieš Šv. Korano apreiškimą. 
. Religinės praktikos priešislaminiu laikotarpiu. Tyrinėja tautų prieš islamą religines praktikas ir lygina su religinėmis praktikomis, kurios yra islame. 
. Asmens tobulėjimas ir visuomenė:   
. Vyro ir moters vaidmenys šeimoje. Susipažįsta su pranašo Mahometo šeima. Analizuoja ir lygina tradicinius vyro ir moters vaidmenis šeimoje su savo dabarties patirtimi, prisimena pavyzdžius iš pranašo Mahometo gyvenimo.
. Skaitydami pranašo Mahometo šeimos istoriją, analizuoja nuostabius šeimyninio gyvenimo pavyzdžius, kurie nepavaldūs laikui ar visuomeninės santvarkai.
. Monoteistinės ir politeistinės religijos. Mokiniai analizuoja didžiąsias pasaulio religijas ir išvardina monoteistinių ir politeistinių religijų ir tikėjimo pagrindus. Analizuoja monoteistines pasaulio religijas – judaizmą ir krikščionybę  –  ir tyrinėja šių religijų tikėjimo pagrindus.
. Moralė arba žmogus ir pasaulis:
. Aukštos moralės normos apibrėžtis. Mokiniai tyrinėja aukštos moralės pavyzdžius skaitydami ajatus iš Šv. Korano ir Pranašo hadisus. Analizuoja „Makerim al-akhlak“ aukštos moralės sąvoką: kaip aukštos moralės suvokimo mokoma pranašo Mahometo Sunoje. 
. Mokymo(si) turinys. 6 klasė:
. Šventraščio  pažinimas:
. Žmogaus sutvėrimas. Studijuoja ajatus iš Šv. Korano apie pasaulio ir gyvybės sutvėrimą. Aiškinasi žmogaus sutvėrimo stadijas, kurios detaliai pavaizduotos Šv. Korane. Tyrinėja Šv. Korano ajatus apie Dievo kūriniją ir gamtos reiškinius.
. Tadžvydas. Mokiniai aiškinasi Tadžvydo mokslo reikšmę ir svarbą. Susipažįsta su ženklais, palengvinančiais Šv. Korano teksto skaitymą.
. Tikėjimo turinio pažinimas:
. Tikėjimo svarba asmeniniam gyvenimui. Svarsto, kodėl taip svarbu tikėti Dievą. Nurodo tikėjimo reikšmę savo asmeniniam gyvenimui.  
. Mahometo misijos reikšmė. Nagrinėja pranašo Mahometo misijos laikotarpio ir vietos svarbą. Pasakodami istorijas apie tą lemtingą laikmetį bando suprasti, kaip islamas pakeitė tuo metu nusistovėjusią santvarką. 
. Bendruomenė ir malda: 
. Pasninkas islame: papildomas pasninkas. Tyrinėdami visus susijusius su pasninku ajatus iš Šv. Korano aiškinasi, kas yra papildomas pasninkas. Mokosi pasninko sąlygų ir taisyklių.  Supranta, koks yra pasninko tikslas ir dvasinė bei fizinė nauda. 
. Religinės praktikos priešislamininiu laikotarpiu. Mokiniai nagrinėja įvarias religines praktikas prieš islamą, kurios nesekė pranašų mokymais, ir situacijos pasikeitimą po islamo atėjimo. Mokosi atmintinai Al Masad, Al Nasr ir Al Kafirun, Al Kawthar ir Al Maun suras.
. Asmens tobulėjimas ir visuomenė:   
. Vyro ir moters vaidmenys šeimoje. Skaitydami pranašo Mahometo šeimos istoriją, analizuoja nuostabius šeimyninio gyvenimo pavyzdžius, kurie nepriklauso nuo laikotarpio ar visuomeninės santvarkos. Pranašo Mahometo žmonos ir vaikai, jo palikuonys.
. Monoteistinės ir politeistinės religijos. Politeizmas. Analizuodami  didžiąsias pasaulio religijas išvardina politeistinių religijų ypatybes, tikėjimo pagrindus. 
. Moralė arba žmogus ir pasaulis:
. Aukštos moralės pavyzdžiai. Aiškinasi aukštos moralės pavyzdžius remdamiesi Šv. Korano ajatais ir Pranašo hadisais. Studijuoja Šv. Korano ajatuose pranašo Mahometo moralės pavyzdžius.
. Mokymo(si) turinys. 7 klasė:
. Šventraščio pažinimas:
. Mekos laikotarpis. Studijuoja Mekos laikotarpio apreiškimus. Pirmieji trylika metų prieš Hidžrą.
. Tadžvydo taisyklės. Palaipsniui susipažįstu su Tadžvydo taisyklėmis: ghunna, ahkam al-mad, kalkala, basmala.
. Tikėjimo turinio pažinimas:
. Žmogaus santykis su Dievu. Tyrinėja žmogaus santykį su Dievu pasitelkdamas pavyzdžius iš Šv. Korano. 
. Pranašas Mahometas Mekos laikotarpiu. Tyrinėja pranašo Mahometo misijos ypatumus prieš migraciją į Mediną. Pirmieji musulmonai, jų istorijos.
. Bendruomenė ir malda: 
. Asmeniniai ir visuomeniniai islamo ramsčiai. Sadaka ir Zakat sąvokos. Mokiniai aiškinasi, kurie islamo ramsčiai yra asmeniniai, o kurie visuomeniniai. Mokosi apie Sadaka ir Zakat religines praktikas pasitelkdami ajatus iš Šv. Korano ir pranašo Mahometo hadisus.
. Islamo religinės praktikos. Dua. Analizuoja islamo religines praktikas, kurios sudaro  kasdienio gyvenimo pagrindą. Mokosi, kas yra dua. Dua malda  – kasdienio gyvenimo praktika palaikant ryšį su Dievu.
. Asmens tobulėjimas ir visuomenė:
. Musulmono pareigos visuomenėje. Pranašo Mahometo ir sachabų pavyzdys. Analizuoja savo pareigas visuomenėje: pilietis, tautos atstovas, musulmonas. Analizuoja savo paskirtį visuomenėje. Pasiremia pavyzdžiais iš pranašo Mahometo Sunos ir jo pasekėjų sachabų gyvenimo.
. Islamo pakraipos. Mokiniai aiškinasi skirtumus tarp įvairių islamo pakraipų. Sužino apie įvairias islamo pakraipas: sunnitai, šiitai ir kiti. Skirtumai ir panašumai. 
. Moralė arba žmogus ir pasaulis:
. Moralinės normos kitose religijose. Lygina aukštos moralės sąvokas ir pavyzdžius  kitose pasaulinėse religijose. Mokiniai ieško panašumų dominuojančiose pasaulio religijose, siekdami suprasti aukštos moralės sąvoką.
. Mokymo(si) turinys. 8 klasė:
. Šventraščio pažinimas:
. Medinos laikotarpis. Studijuodami Medinos laikotarpio apreiškimus lygina Šv. Korano apreiškimus Mekos ir Medinos laikotarpiais. Analizuoja, kuo skiriasi vėlyvesnio po Hidžros laikotarpio apreiškimai ir aiškinasi kodėl.
. Tadžvydo taisyklės. Palaipsniui susipažįsta su Tadžvydo taisyklėmis: vakf, ibtide, ahkam ن, ahkam م, tafkhym, tarkyk.
. Tikėjimo turinio pažinimas:
. Dievo garbinimas. Tyrinėja žmogaus santykį su Dievu pasitelkdami pavyzdžius iš Šv. Korano. Tyrinėja Šv. Korano istorijas, pasakojančias apie pastovų tikinčiųjų ryšį su savo Kūrėju,  jų gyvenimą kaip Dievo garbinimo praktiką. 
. Pirmieji musulmonai. Skaito istorijas iš pranašo Mahometo gyvenimo po apreiškimo Mekos laikotarpiu. Didžiausi išbandymai, su kuriais teko susidurti pranašui Mahometui ir jo pasekėjams po islamo išpažinimo. Liūdesio metų istorija. 
. Bendruomenė ir malda: 
. Asmeniniai ir visuomeniniai islamo ramsčiai II. Mokiniai, analizuodami islamo ramsčius (asmeninius ir visuomeninius), aiškinasi, kokią naudą visuomenei teikia tam tikros religinės praktikos. Aiškinasi Vakf sąvoką. 
. Islamo religinės praktikos. Halal. Analizuoja islamo religines praktikas, kurios sudaro kasdienio gyvenimo pagrindą. Aiškinasi Halal sąvoką islame. Mokosi apie Halal pasitelkdami Šv. Korano ajatus, pranašo Mahometo hadisus.
. Asmens tobulėjimas ir visuomenė:  
.Musulmono pareigos visuomenėje. Kalifų pavyzdys. Pasiremdami pavyzdžiais iš teisingųjų islamo kalifų gyvenimo analizuoja savo pareigas visuomenėje: pilietis, tautos atstovas, musulmonas. Aiškinasi savo rolę visuomenėje. 
. Islamo pakraipos 2. Mokiniai aiškinasi skirtumus tarp įvairių pakraipų Islame. Sužino, kokie yra įvairių islamo pakraipų skirtumai ir panašumai (kadjanija, sufijai, salafitai ir kiti). 
. Moralė arba žmogus ir pasaulis:
. Moralinės praktikos kitose religijose. Lygina aukštos moralės sąvokas ir pavyzdžius islame ir kitose pasaulinėse religijose. Aptaria įvairias religines praktikas dominuojančiose pasaulio religijose siekdami suprasti aukštos moralės sąvoką. Malda, meditacija, labdara, pasninkas, piligriminės kelionės, tarnystė.
. Mokymo(si) turinys. 9 ir I gimnazijos klasė:
. Šventraščio  pažinimas:
. Medinos laikotarpio Šv. Korano apreiškimai. 
. Analizuoja Medinos laikotarpio apreiškimus. Mokosi praktinių šio laikotarpio apreiškimų aspektų.
. Arabų kalbos gramatika. Analizuoja Šv. Korano skaitymo ypatumus. Mokosi arabų kalbos gramatikos ir linksniavimo. Pradmenis: الاسم، الفعل، الحرف
. Tikėjimo turinio pažinimas:
. Šariatas. Tyrinėja žmogaus santykį su Dievu pasitelkdami pavyzdžius iš Šv. Korano. Svarsto, kodėl yra svarbus pastovus ryšys ir santykis su savo Kūrėju, iš kur galima semtis stiprybės susidūrus su įvairiomis negandomis, ligomis, išbandymais. Šv. Koranas – pagrindinis islamo teisės šaltinis. Islamo Šariatas –  kas tai?
. Pranašo Mahometo misija pomigraciniu periodu. Tyrinėja pranašo Mahometo misijos ypatumus po migracijos į Mediną: kaip keitėsi  misijos prioritetai susiformavus pirmajai musulmoniškai bendruomenei. Skaito istorijas iš pranašo Mahometo gyvenimo, kurios suartina ir įkvepia gilią pagarbą jam. Mahometas – geriausias kiekvieno musulmono mokytojas.
. Bendruomenė ir malda: 
. Hadžo ritualai. Aiškinasi Hadžo – piligriminės kelionės – svarbą musulmono gyvenime. Mokosi Hadžo ritualų. Lygina įvairių islamo teisės mokyklų požiūrį aiškinant religines praktikas. Studijuoja Hadžo ritualo atsiradimo istoriją. Mekos miesto atsiradimo istorija, Zamzam šaltinio, Safa ir Marva, Kabos pastatymo, Ismaelio aukojimo istorijos.
. Religinių praktikų istorija. Analizuoja didžiųjų metinių švenčių, Ramadano pasninko, Zakiato ir Hadžo ritualų svarbą musulmono gyvenime. Studijuoja jų atsiradimo istoriją ir analizuoja reikšmę bendruomenei. Susipažįsta su kalendoriumi pagal Hidžrą.
. Asmens tobulėjimas ir visuomenė: 
. Islamo istorija Lietuvoje. Tyrinėja veiklą bendruomenės labui, savo potencialią rolę joje, interpretuoja pavienių žmonių veiklą, kuriant darnią visuomenę savo tėvynėje. Tyrinėja islamo istoriją Lietuvoje. Mokosi apie iškilius islamo pasekėjus Lietuvoje. 
. Tikėjimas moderniame pasaulyje. Analizuoja tikėjimą moderniame pasaulyje, diskutuoja apie savo santykį su religinėmis praktikomis globaliame pasaulyje, svarsto tarpreliginį dialogą. Mokosi gyventi moderniame pasaulyje būdamas musulmonu. Mąsto ir pateikia konkrečių religinių praktikų pavyzdžių globaliame pasaulyje. 
. Moralė arba žmogus ir pasaulis:
. Moraliniai autoritetai. Analizuoja aukštos moralės pavyzdžius iš islamo pasekėjų tebiynų, kalifų, sachabų gyvenimo. Skaito istorijas iš teisingųjų kalifų, sachabų ir tebiynų gyvenimo. Bando surasti jų gyvenime naudingų patarimų ir pavyzdžių.
. Mokymo(si) turinys. 10 ir II gimnazijos klasė:
. Šventraščio  pažinimas:
. Medinos ir Mekos laikotarpio Šv. Korano apreiškimai. Analizuoja Medinos laikotarpio Šv. Korano apreiškimus. Studijuoja Medinos laikotarpio apreiškimus. Aiškinasi, kodėl jie taip skiriasi nuo ankstyvųjų Mekos laikotarpio apreiškimų.
. Arabų kalbos gramatika: linksniavimas. Analizuoja Šv. Korano skaitymo ypatumus. Mokosi arabų kalbos gramatikos ir linksniavimo. Pradmenis: Ilm as-sarf.
. Tikėjimo turinio pažinimas:
. Šariato mokyklos. Tyrinėja žmogaus santykį su Dievu pasitelkdamas pavyzdžius iš Šv. Korano. Kelia klausimus apie tikėjimo svarbą, tikėjimo praktikas susiduriant su jausmais, kuriuos žmogus patiria gyvenime: džiaugsmu, liūdesiu, netektimi. Aptaria Šariato mokyklas: Hanafi, Šafii, Maliki, Hambali ir kitas. Kokie jų skirtumai?
. Pranašas Mahometas ir visuomenė. Tyrinėja pranašo Mahometo misijos ypatumus po migracijos į Mediną: kaip keitėsi  misijos prioritetai susiformavus pirmajai musulmonų bendruomenei. Tyrinėja naujas pranašo Mahometo įvedamas taisykles Medinoje, kurios sudėlioja gaires naujais pagrindais gyvuojančios visuomenės funkcionavimui. 
. Bendruomenė ir malda: 
. Islamo teisės mokyklos. Lygina įvairių islamo teisės mokyklų požiūrį aiškinant religines praktikas. Mokosi Hadžo ritualo pasitelkdami vaizdines ir praktines priemones.
. Religinės praktikos Lietuvoje. Aiškinasi didžiųjų metinių švenčių, Ramadano pasninko, Zakiato ir Hadžo ritualų reikšmę musulmono gyvenime. Aiškinasi, kaip visos šios religinės praktikos yra atliekamos Lietuvoje.
. Asmens tobulėjimas ir visuomenė:  
.Musulmono pilietiškumas. Tyrinėja veiklą bendruomenės labui, savo vaidmenį joje, interpretuoja pavienių žmonių veiklą, kuriant darnią visuomenę savo tėvynėje. Bando suvokti savo kaip asmens vaidmenį visuomenėje. Svarsto, kuo gali būti naudingas bendruomenei, o vėliau  visuomenei. Analizuoja, ar šie dalykai kertasi su tikėjimu ir buvimu musulmonu.
. Tarpreliginis dialogas. Analizuoja tikėjimą moderniame pasaulyje, diskutuoja apie savo santykį su religinėmis praktikomis globaliame pasaulyje, svarsto tarpreliginį dialogą. Analizuoja ajatą 49:13 iš Šv. Korano, kuris yra tarpreliginio dialogo pagrindas. Pasiremdami svarbiais tarpreliginio dialogo pavyzdžiais nusako jo reikšmę ir reikalingumą.
. Moralė arba žmogus ir pasaulis:
. Moraliniai autoritetai: kalifai, sachabai, tebiynai. Analizuoja aukštos moralės pavyzdžius išislamo pasekėjų gyvenimo. Nagrinėja teisingųjų kalifų, sachabų ir tebiynų gyvenimo istorijas. Ieško jų gyvenime naudingų patarimų ir pavyzdžių.
. Mokymo(si) turinys. III gimnazijos klasė:
. Šventraščio pažinimas:
. Dievo apreištos taisyklės. Remdamiesi Šv. Korano Sprendimų posmais (Ajat al Ahkam) nagrinėja Dievo apreikštas gyvenimo taisykles. Šiuos Šv. Korano posmus ir iš jų išvedamas taisykles analizuoja pagal jų taikymą islamo teisės mokyklose kasdieniam musulmonų gyvenimui.
. Islamo teisės teiginiai ir praktikos. Mokydamiesi Šv. Korano suras atmintinai įsimena pagrindinius islamo teisės teiginius ir praktikas. Sudarinėja nesudėtingus sakinius ir bando panaudoti savo arabų kalbos žinias dialoge. Tobulina savo skaitymą pagal Tadžvydo taisykles remiantis Hafs an Asym skaitymo mokykla.
. Tikėjimo turinio pažinimas:
. Atsakomybė. Analizuodami Pasaulio sutvėrimo, šio laikino gyvenimo svarbos ir Teismo dienos ajatus Šv. Korane, suvokia savo veiksmų gyvenime svarbą ir didžiulę atsakomybę, apsvarsto savo poelgius ruošiantis ateinančiam amžinajam gyvenimui.
. Kritinės situacijos. Besimokant apie paskutinių pranašo Mahometo gyvenimo metų sprendimus ir jo teisinį palikimą, analizuoja jo veiksmus atitinkamose kritinėse situacijose (karyboje, kuriant valstybę, kartu būnant ir dvasiniu lyderiu). Nagrinėja teisingųjų islamo kalifų (Abu Bakro ir Omaro) laikotarpį ir jų įnašą į islamo religijos įtvirtinimą.
. Bendruomenė ir malda: 
. Musulmono socialinė veikla. Apibūdina socialinę kiekvieno musulmono veiklą ir jos svarbą bendruomenėje. Aiškina bendruomeniškumo ir broliškumo sąvokas, studijuoja šiuos principus, reikšmingus kiekvieno musulmono gyvenime. Musulmono gyvenimas visada surištas su mečete ir su bendruomenine veikla, kuri vienija ir riša bendruomenę.
. Kantrybė. Apibūdina ir komentuoja kantrybės sąvoką tikėjime. Paaiškina savo žodžiais ir  pasitelkdamas pavyzdžius iš Šv. Korano – abi Pranašo Sunas apie kantrybę ir jos svarbą tikinčiojo gyvenime. Atmintinai moka suras Al Zalzala, Al Adijat, Al Karija, Al Takesur ir Al Asr.
. Asmens tobulėjimas ir visuomenė:  
. Labdara. Nagrinėja labdaringumo sąvoką ir principus islamo religijoje. Sadaka ir Zakat svarba islame. Aukojimo principai islame. Pavyzdžiai iš Šv. Korano ajatų ir Pranašo Sunos apie labdarą ir jos svarbą visuomenei. Studijuoja pavyzdžius iš islamo tautų istorijos. Labdara Lietuvos musulmonų bendruomenėje šešių amžių laikotarpiu.
. Tarpreliginis dialogas, broliškumas. Analizuojant tarpreliginį dialogą, apibrėžia savo vietą žmonijos kontekste, suvokia broliškumo sąvoką kaip pagarbą kitiems tikėjimams, skirtingoms pažiūroms, kitoms kultūroms, kitos rasės žmonėms. Islamas visada moko taikos ir santarvės visuomenėje, iš kokių žmonių ji bebūtų sudaryta.
. Moralė arba žmogus ir pasaulis:
. Asmenybės ir jų mokymas. Analizuodamas aukštos moralės pavyzdžius pasitelkia iškiliausių islamo tautos žmonių mokymus. Nagrinėja tokių iškilių žmonių, kaip Imamas Gazali, Rumi, Ibn Sina, Ibn Rušd ir kiti, įžymius veikalus.
. Mokymo(si) turinys. IV gimnazijos klasė:
. Šventraščio pažinimas:
. Pagrindinių pranašų žinia žmonijai. Remdamiesi Šv. Korano Sprendimų posmais apie žmonijai siųstus pranašus-mokytojus studijuoja pagrindinių pranašų istorijas ir kaip jie skleidė žinią žmonijai. Nagrinėja istorijų panašumus ir skirtumus, lygina su kitų religijų mokymais.
. Islamo teisės teiginiai ir praktikos II. Besimokydami Šv. Korano suras atmintinai įsimena pagrindinius islamo teisės teiginius ir praktikas. Sudarinėja nesudėtingus sakinius ir bando panaudoti savo arabų kalbos žinias dialoge. Tobulina savo skaitymą pagal Tadžvydo taisykles remiantis Hafs an Asym skaitymo mokykla.
. Tikėjimo turinio pažinimas:
. Dievo vardai ir savybės. Analizuodamas Dievo nuostabiuosius vardus (Asme-u-llahi el husna) susipažįsta su nuostabiais Dievo atributais ir savybėmis. Taip supranta žmogaus sutvėrimo esmę ir prasmę šiame laikinajame gyvenime.
. Pranašo Mahometo teisinis palikimas. Besimokydami apie paskutinių pranašo Mahometo gyvenimo metų sprendimus ir jo teisinį palikimą, analizuoja jo veiksmus ir mokymus socialinėje sferoje, verslo vystymo, teisės sferoje, kartu būnant ir dvasiniu lyderiu. Nagrinėja teisingųjų islamo kalifų (Osmano ir Ali) laikotarpį ir jų įnašą į islamo religijos įtvirtinimą.
. Bendruomenė ir malda: 
. Socialinė musulmono veikla. Apibūdina socialinę kiekvieno musulmono veiklą ir jos svarbą bendruomenėje. Aiškina labdaros rūšis (sadaka, hadija, zakiat), studijuoja šiuos principus kiekvieno musulmono gyvenime. Musulmono gyvenimas visada surištas su bendruomenine veikla,  bendruomenės gerove užjaučiant ir gelbstint vieniems kitus bet kokioje situacijoje.
. Fikh mokslas. Nuodugniau studijuoja Fikh mokslą. Studijuoja El-Faraid skyrių pagal Al-Hanafi islamo teisės mokyklą. Atmintinai moka suras Al Bajina, Al Kadr, Al Alak, Al Tin ir Al Šarh.  
. Asmens tobulėjimas ir visuomenė:  
. Svarbiausi gyvenimo įvykiai: gimimas, santuoka ir mirtis. Nagrinėja tris svarbiausius įvykius žmogaus gyvenime (gimimas, santuoka ir mirtis) ir su šiais įvykiais susijusias praktikas ir tradicijas islamo religijoje.  Studijuoja  Šv. Korano ajatų ir Pranašo sunnos pavyzdžius apie šiuos svarbius gyvenimo įvykius. Studijuoja pavyzdžius iš islamo tautų istorijos. Kokios praktikos, susijusios su šiais svarbiais įvykiais, vyrauja Lietuvos musulmonų bendruomenėje iki šių laikų.
. Tarpreliginis dialogas. Pagarba. Analizuoja tarpreliginį dialogą ir reiškia pagarbą kitiems tikėjimams. Lankosi kitų religijų šventyklose, pasikviečia skirtingų religijų dvasininkus papasakoti apie jų tikėjimą.  Susipažįsta ir nagrinėja kitų konfesijų tikėjimą su tų religijų išpažinėjais.
. Moralė arba žmogus ir pasaulis:
. Keturi teisingieji islamo kalifai. Pasitelkdami iškiliausių islamo tautos žmonių mokymus analizuoja aukštos moralės pavyzdžius. Nagrinėja ir arčiau susipažįsta su keturių teisingųjų islamo kalifų (Abu Bakr, Omar, Osman ir Ali) gyvenimais. Islamo kalifai geriausiai perdavė pranašo Mahometo mokymus apie aukštąją moralę.



. Musulmonų sunitų tikybos mokymosi pasiekimai vertinami ir fiksuojami mokyklos nustatyta tvarka. Vertinant dorinio ugdymo mokymosi rezultatus, svarbu susitarti dėl aiškių vertinimo kriterijų: jie turi būti žinomi ir mokiniams, ir jų tėvams. Kriterijai turėtų būti vienodi vertinant abiejų dalykų – tiek etikos, tiek tikybos – mokymosi rezultatus, atitinkantys  programoje aprašytus pasiekimų lygius kiekvienam koncentrui.
. Mokinių vertinimas turi būti suvokiamas kaip pagalba mokiniui sėkmingai mokytis, tobulėti ir bręsti. Vertinimas yra nuolatinis mokinio mokymosi patirties − pasiekimų, daromos pažangos − stebėjimo, kaupimo, interpretavimo ir apibendrinimo procesas. Remiantis vertinimo rezultatais numatoma mokymosi perspektyva, individualizuojamas ugdymo procesas. Vertinama tik tai, ko mokiniai buvo mokomi. Pateikiant vertinimo informaciją akcentuojama ne klaidos ar nesėkmės, o tai, kokią pažangą padarė mokinys. Būtina gerbti mokinio pasaulėžiūrinį apsisprendimą, nuomonių įvairovę, tai neturi būti sudedamoji vertinimo dalis.
. Pateikiami keturių lygių pasiekimų aprašai: 1 – slenkstinis, 2 – patenkinamas, 3 – pagrindinis, 4 – aukštesnysis. Jie skatins mokinius siekti aukštesnių pasiekimų, padės į(si)vertinti jų mokymosi pasiekimus ir daromą pažangą, ypač baigus tam tikrą etapą, pamokų ciklą, ir pan. Pamokoje ar kitoje kasdieninėje ugdomojoje veikloje mokinių pasiekimai vertinami stebint atliktų užduočių ar kitos ugdomosios veiklos rezultatų atitikimą nustatytiems kriterijams. 
. Aprašant pasiekimų lygių požymius naudojamos šios mokinių gebėjimų augimą rodančios skalės ir sąvokos:
. savarankiškumo:
. padedamas – užduotis atlieka atsakydamas į nukreipiamuosius klausimus, procesą organizuoja ir jame dalyvauja mokytojas;
. savarankiškai.
. sudėtingumo:
. įvardina kelis – pagrindinius – visus (bruožus), vertinama pagal kiekybinę skalę.
konteksto:
. apibūdina ir pateikia daugiau platesnės informacijos ar minčių, inicijuoja diskusiją tam tikra tema, taip praplėsdamas temos kontekstą, pats į jį daugiau pasigilindamas.
. Vertinimo tipai. Mokinių pasiekimai ir pažanga vertinami taikant formuojamąjį ugdomąjį, diagnostinį, apibendrinamąjį sumuojamąjį vertinimą. Tikybos pamokose labai svarbus formuojamasis ugdomasis vertinimas, kai ugdymo(si) procese teikiamas abipusis atsakas, grįžtamasis ryšys, padedantis mokiniui gerinti mokymą(si), planuoti savo veiklas ir siekinius. Taikomas įsivertinimas padeda apmąstyti mokymosi procesą ir numatyti tolimesnius žingsnius. Jis gali būti naudojamas užduoties, pamokos pabaigoje, taip pat baigus tam tikrą temą arba apibendrinant vienai pasiekimų sričiai priklausančias temas. Diagnostinis vertinimas atliekamas pradedant ar baigus tam tikrą mokymosi temą ar periodą. Apibendrinamasis sumuojamasis vertinimas – formaliai patvirtinti mokinio ugdymosi rezultatai, baigus programą, kursą, modulį ar kitą mokymosi etapą. Pateikiant užduotis mokiniams, turėtų būti paaiškinama, ką reikia atlikti, kaip bus vertinamas darbas, ką reiškia užduotį atlikti gerai ir kokie yra vertinimo kriterijai. Mokinių pasiekimų vertinimas ir stebima pažanga yra komunikuojama tėvams mokyklos nustatyta tvarka. Mokinių pasiekimai viešai tarpusavyje nelyginami, vertinimo informacija mokiniams ir tėvams pateikiama individualiai.
. Pradinio ugdymo programoje dorinio ugdymo pamokose mokinių pasiekimai aprašomi trumpais komentarais, aprašais. Pažymiai (balai) arba jų pakaitalai – ženklai, simboliai – nevartojami. Vertinimo būdai ir metodai turi atitikti vaikų raidos ypatumus, individualius intelekto, emocijų, valios, charakterio ir kt. ypatumus bei ugdymo tikslus ir mokymosi turinį.
. Pagrindinio ir vidurinio ugdymo programoje dorinio ugdymo pamokose rekomenduojama mokinių pasiekimus vertinti pasirenkamais pažangos fiksavimo būdais: pažymiais, „įskaityta“, „neįskaityta“, „padarė pažangą“, kaupiamuoju vertinimu, pažangos stebėjimo ir vertinimo aplanku ir pan. Pasiekimų lygiai siejami su mokinio pasiekimų įvertinimu pažymiais (jeigu šiuo būdu yra fiksuojama mokinio daroma pažanga): slenkstinis lygis (I) – 4, patenkinamas lygis (II) – 5–6, pagrindinis lygis (III) – 7–8, aukštesnysis lygis (IV) – 9–10. Baigiant vidurinio ugdymo programą galima rašyti baigiamąjį brandos darbą. 

. Pasiekimų lygių požymių lentelėse raide ir skaičių junginiu (pavyzdžiui, A1.3) – žymima pasiekimų sritis (A), pirmas skaičius nurodo pasiekimą (1), o antras skaičius (3) – pasiekimų lygį.
. Pasiekimų lygių požymiai. 1–2 klasės:
Pasiekimų lygiai
Slenkstinis (I)	Patenkinamas (II)	Pagrindinis (III)	Aukštesnysis (IV)
1. Pasiekimų sritis: Šventraščio  pažinimas (A)
Atpažįsta ir nusako bent vieną iš Šv. Korane minimų pagrindinių istorijų. (A1.1.) 			Atpažįsta ir įvardija  Šv. Korano pagrindines istorijas ir  padedamas geba priskirti jas atitinkamoms konfesijoms. (A1.2.)			Atpažįsta Šv. Korano  pagrindines istorijas, skiria jas nuo kitų konfesijų pasakojimų ir geba pristatyti siūlomomis kalbinėmis ir vizualiosiomis priemonėmis. (A1.3.)	Аtpažįsta Šv. Korane minimas pagrindines istorijas, geba jas įvardinti ir aiškiai priskirti atitinkamoms konfesijoms, išsamiai pavaizduoja paties pasirinktomis kalbinėmis ir vizualios raiškos priemonėmis. (A1.4.)
Padedamas atpažįsta    arabiškas raides ir skiria jas nuo lotyniškų raidžių. (A.2.1.)	Skiria    arabiškas raides, padedamas nusako raidžių nusako raidžių vietą žodyje ir sakinyje (A.2.2.)	Atpažįsta    arabiškas raides, geba atskirti raides vieną nuo kitos, skiria raidžių rašymo kryptį ir geba perkaityti atskirus šv. Korano žodžius. (A.2.3.)	Atpažįsta   arabiškas raides, geba atskirti raides vieną nuo kitos. Skiria raidžių rašymo kryptį. Perskaito nesudėtingus sakinius šv. Korane. (A2.4.)
2. Pasiekimų sritis: Tikėjimo turinio pažinimas (B)
Padedamas geba atpažinti  Dievo galybę per Jo kūriniją. (B1.1.)	Geba atpažinti  Dievo galybę per Jo kūriniją ir paaiškina pasitelkdamas pateiktas  vizualias priemones. (B1.2.)	Geba atpažinti Dievo galybę per Jo kūriniją ir savais žodžiais bei priemonėmis tai paaiškinti. (B1.3.)   	Geba atpažinti  Dievo galybę per Jo kūriniją, moka paaiškinti  savais žodžiais ir pateikia pavyzdžių. (B1.4.)
Padedamas papasakoja apie pranašo Mahometo misiją. (B2.1.)	Papasakoja apie pranašo Mahometo misiją ir padedamas nusako Pranašo misijos naudą žmogaus gyvenime. (B2.2.)	Papasakoja apie pranašo Mahometo misiją, aptaria  Pranašo misijos naudą ir prasmę asmens gyvenime. (B2.3.)	Apibūdina pranašo Mahometo misiją ir įvardija Pranašo misijos svarbą ir naudą asmeniniame gyvenime. (B2.4.)
3. Pasiekimų sritis: Bendruomenė ir malda (C)
Padedamas pasako 5 islamo ramsčius. (C1.1.)	Padedamas išvardina  5 islamo ramsčius, paskatintas geba juos pakartoti ir paaiškinti pasitelkdamas pateiktas priemones. (C1.2.)	Išvardina 5 islamo ramsčius ir geba paaiškinti  pasitelkdamas pateiktas priemones. (C1.3.)	Išvardina  5 islamo ramsčius, geba paaiškinti  savais žodžiais ir pateikia pavyzdžių. (C1.4.)
Padedamas aiškinasi maldos reikšmę. (C2.1.)	Padedamas   nusako maldos reikšmę. Padedamas mokosi atmintinai surą Al Faticha. (C2.2.)	Paaiškinta maldos reikšmę. Moka atmintinai surą Al Faticha. (C2.3.)		Suvokia maldos reikšmę. pasiremia pasinaudodamas išmokta medžiaga maldoje išmoktą medžiagą maldoje sura Al Faticha. (C2.2.)
4. Pasiekimų sritis: Asmens tobulėjimas ir visuomenė (D) 
Mokytojo padedamas išvardina keletą musulmonams būdingų bruožų. (D1.1.)	Padedamas lygina save su kitų konfesijų žmonėmis. (D1.2.)	Įvardija save kaip musulmonų bendruomenės narį, vertina savo tapatumą. (D1.3.)	Demonstruoja, ką reškia būti musulmonu. (D1.4.)
Padedamas pastebi  Lietuvoje esančius skirtingus maldos namus. (D2.1.)	Padedamas išvardina skirtingų tikėjimų išpažinėjus. (D2.2.)	Įvardija kitų religijų išpažinėjus  Lietuvoje. (D2.3.)	Išvardina Lietuvoje esančias tradicines religijas,  padedamas geba papasakoti ir paaiškinti skirtumus tarp įvairių konfesijų. (D2.4.)	
5. Pasiekimų sritis: Moralė arba žmogus ir pasaulis (E)
Papasakoja apie pranašo Mahometo gyvenimą. (E1.1.)		Padedamas nusako pranašo Mahometo svarbą musulmono gyvenime. (E1.2.)	Apibūdina  pranašą Mahometą kaip aukštos moralės pavyzdį. (E1.3.)		Apibūdina  pranašą Mahometą kaip aukštos moralės pavyzdį. Padedamas seka jo pavyzdžiu  kasdieniame gyvenime. (E1.4.)


. Pasiekimų lygių požymiai. 3 – 4 klasės:
Pasiekimų lygiai
Slenkstinis (I)	Patenkinamas (II)	Pagrindinis (III)	Aukštesnysis (IV)
1. Pasiekimų sritis: Šventraščio  pažinimas (A)
Skaitydamas Šv. Korano suras randa  pagrindines istorijas apie Dievo galybę (A1.1.).	Skaitydamas Šv. Korano suras randa jame minimas pagrindines istorijas apie Dievo galybę ir  perteikia siūlomomis kalbinėmis ar vizualiomis priemonėmis. (A1.2.)	Ieškodamas ir lygindamas  Šv. Korano suras atpažįsta  jame minimas pagrindines istorijas apie Dievo galybę ir perteikia. (A1.3.)		Tyrinėdamas Šv. Korano suras randa pagrindines istorijas apie Dievo galybę, palygina su kitų konfesijų istorijomis. Pavaizduoja ir paaiškina skirtumus ir panašumus. (A1.4.)
Atpažįsta    arabiškų raidžių haraket ženklus, padedamas skiria juos nuo lotyniškų raidžių. (A2.1)	Atpažįsta    arabiškų raidžių haraket ženklus,  geba juos ištarti. Su mokytojo pagalba geba pasirinkti tinkamą rašymo pusę. (A2.2)	Atpažįsta    arabiškų raidžių haraket ženklus,  geba juos ištarti, užrašyti. Su mokytojo pagalba skaito Šv. Koraną. (A2.3.)		Atpažįsta arabiškų raidžių haraket ženklus, geba juos tinkamai ištarti ir užrašyti. Savarankiškai perskaito nurodytą Šv. Korano vietą. (A2.4.)
2. Pasiekimų sritis: Tikėjimo turinio pažinimas (B)
Padedamas įvardija, kas yra gyvybės, tvarkos ir žmogaus Kūrėjas.  (B1.1.)	Mokytojo skatinamas ir  padedamas paaiškina, jog Dievas sukūrė žmogų, suteikė gyvybę, davė gebėjimus, nustatė pareigas. (B1.2.)	Paaiškina, kad Dievas sukūrė žmogų, suteikė gyvybę, davė gebėjimus, nustatė pareigas. (B1.3.)	Įvardija savo gebėjimus ir pareigas. (B1.4.)
Suvokia pranašo Mahometo paruošimą jo misijai, tačiau sunkiai geba susieti svarbius įvykius su pranašo Mahometo misijos kertiniais momentais. (B2.1)	Geba suvokti pranašo Mahometo paruošimą jo misijai, mokytojo skatinamas stengiasi susieti svarbius įvykius su pranašo Mahometo misijos kertiniais momentais. (B2.2.)	Geba suvokti pranašo Mahometo paruošimą jo misijai, lengvai geba susieti svarbius įvykius su pranašo Mahometo misijos kertiniais momentais. (B2.3.)	Labai gerai geba suvokti pranašo Mahometo paruošimą jo misijai, susieti svarbius įvykius su pranašo Mahometo misijos kertiniais momentais. Gerai prisimena svarbius įvykius ir gali paaiškinti jų svarbą. (B2.4.)
3. Pasiekimų sritis: Bendruomenė ir malda (C)
Padedamas įvardija kasdienes Nafl maldas. (C1.1.)	Padedamas įvardija Nafl maldos rūšis ir pasitelkdamas vizualias mokytojo pateiktas priemones paaiškina jų svarbą kasdieniame musulmono gyvenime. Su pagalba atpasakoja Al Ichlas, Al Falak ir Al Nas maldas. (C1.2.)	Įvardija kasdienių maldų rūšis ir paaiškina jų svarbą kasdieniame musulmono gyvenime. Moka  atmintinai suras Al Ichlas, Al Falak ir Al Nas. (C1.3.)	Nusako Nafl maldų svarbą musulmono gyvenime, geba tai paaiškinti  savais žodžiais ir pateikia pavyzdžių. Meldžiasi kiekvieną dieną. (C1.4.)
Įvardija mečetę kaip Dievo namus. (C2.1.)	Su pagalba įvardija mečetės vaidmenį musulmono gyvenime.   (C2.2.)	Savarankiškai įvardija mečetės vaidmenį  musulmono gyvenime. (C2.3.)	Įvardija mečetę kaip Dievo namus bei bendruomenės centrą. (C2.4.)
4. Pasiekimų sritis: Asmens tobulėjimas ir visuomenė (D) 
Išvardija savo  pareigas ir nurodo vaidmenį  šeimoje. (D1.1.)	Nusako savo vaidmenį  šeimoje, padedamas susieja jį su pateiktais pavyzdžiais apie šeimos svarbą iš Šv. Korano ajatų ir Pranašo Sunos. (D1.2.)	Įvardija savo vaidmenį  šeimoje, susieja jį su pateiktais pavyzdžiais apie šeimos svarbą iš Šv. Korano ajatų ir Pranašo Sunos. (D1.3.)	Gerai suvokia savo vaidmenį  šeimoje, nesunkiai geba tai susieti su pateiktais pavyzdžiais apie šeimos svarbą iš Šv. Korano ajatų ir Pranašo Sunos. Naudoja  pateiktos mokomosios medžiagos pavyzdžius. (D1.4.)
Padedamas atpažįsta kitas monoteistines religijas (judaizmą, krikščionybę). (D2.1.)	Įvardija esminius kitų monoteistinių religijų (judaizmo, krikščionybės) bruožus, pasitelkęs mokomosios medžiagos pavyzdžius ir mokytojo skatinamas geba išskirti savo religijos ypatybes. (D2.2.)	Išvardija esminius kitų monoteistinių religijų (judaizmo, krikščionybės) bruožus, išskiria savo religijos ypatybes, papasakoja ir paaiškina skirtumus tarp šių monoteistinių tikėjimų pasitelkdamas vizualias mokytojo pateiktas priemones. (D2.3.)	Lengvai atpažįsta esminius kitų monoteistinių religijų (judaizmo, krikščionybės) bruožus, nusako  savo religijos ypatybes, papasakoja ir paaiškina skirtumus tarp šių monoteistinių tikėjimų, pateikia pavyzdžių. (D2.4.)	
5. Pasiekimų sritis: Moralė arba žmogus ir pasaulis (E)
Padedamas atpasakoja   Šv. Korano ir Pranašo Sunos  pasakojimus apie gerą / teisingą elgesį. (E1.1.)	Nurodo du pagrindinius islamo teisės šaltinius. Padedamas paaiškina,  kokią garbingą vietą Šv. Koranas ir Pranašo Suna turi  musulmono gyvenime. (E1.2.)		Paaiškina kodėl pagarbiai elgiasi su Šv. Koranu ir Pranašo Sunos raštais, naudodamiesi mokomąja medžiaga paaiškina,  kokį svarbų vaidmenį turi šie pagrindiniai islamo teisės šaltiniai musulmono gyvenime. (E1.3.)	Pagarbiai elgiasi su Šv. Koranu ir Pranašo Sunos raštais, savais žodžiais paaiškina,  kokią svarbią vietą turi šie pagrindiniai islamo teisės šaltiniai musulmono gyvenime. (E1.4.)


. Pasiekimų lygių požymiai. 5-6 klasės:
Pasiekimų lygiai
Slenkstinis (I)	Patenkinamas (II)	Pagrindinis (III)	Aukštesnysis (IV)
1. Pasiekimų sritis: Šventraščio  pažinimas (A)
Išvardija Šv. Korano istorijas apie pasaulio ir gyvybės sutvėrimą. (A1.1)	Lygina pasaulio ir gyvybės sutvėrimo istorijas su  kitų konfesijų pasakojimais. Padedamas geba astkirti pasaulio sutvėrimo teorijas. Pasitelkdamas mokytojo siūlomas kalbines ir vizualias priemones bando paaiškinti skirtumus. (A1.2.)		Remdamasis Šv. Koranu paaiškina pasaulio ir žmogaus sutvėrimo istoriją. Įvardija ir priskiria pasaulio ir gyvybės sutvėrimo pasakojimus skirtingoms konfesijoms. (A1.3.) 	Gilinantis į Šv. Korano ajatus apie pasaulio ir žmogaus sutvėrimą,  geba atskirti Šv. Korano istorijas nuo kitų konfesijų istorijų. Nusako ir kitas pasaulio sutvėrimo teorijas. (A1.4)		
Atpažįsta    arabiškų raidžių harakat ir tedžvydo ženklus. (A2.1.) 			Atpažįsta  arabiškų raidžių harakat ir tedžvydo ženklus. Su mokytojo pagalba geba atskirti raides. (A2.2.)	Atpažįsta    arabiškų raidžių haraket ir tedžvydo ženklus, geba atskirti raides vieną nuo kitos. Skaito nesudėtingus Šv. Korano sakinius. (A.2.3.  )	Atpažįsta    arabiškų raidžių haraket ir tedžvydo ženklus, geba skirti raides vieną nuo kitos, lengvai atskiria nuo lotyniškų raidžių. Aktyviai ir lengvai atpažįsta raides žodžiuose, raidžių junginiuose. (A2.4.)
2. Pasiekimų sritis: Tikėjimo turinio pažinimas (B)
Padedamas nusako, kodėl svarbu tikėti Dievą. (B1.1.  )			Nusako tikėjimo reikšmę žmogaus asmeniniam gyvenimui, bando tai paaiškinti  pasitelkdamas pateiktomis kalbinėmis ir vizualiomis priemonėmis. (B1.2.)	Geba paaiškinti tikėjimo reikšmę žmogaus asmeniniam gyvenimui savais žodžiais. (B1.3.)	Remdamasis Šv. Koranu geba paaiškinti tikėjimo reikšmę žmogaus asmeniniam gyvenimui. (B1.4.)
Trumpai nusako Mahometo misijos svarbą. (B2.1.)	Pasinaudodamas pateiktais pavyzdžiais ir istoriniais faktais papasakoja pranašo Mahometo misijos svarbą. Padedamas sieja įvykius geografiškai ir istoriškai. (B2.2.)	Naudodamasis pateiktais pavyzdžiais ir istoriniais faktais paaiškina Mahometo misijos svarbą, geba susieti įvykius geografiškai ir istoriškai. (B2.3.)	Paaiškina Mahometo misijos svarbą, geba susieti įvykius geografiškai ir istoriškai. Gali išvardinti svarbius įvykius ir paaiškinti jų svarbą. (B2.4.)
3. Pasiekimų sritis: Bendruomenė ir malda (C)
Įvardija Ramadano mėnesį kaip pasninką ir trečiąjį islamo ramstį. (C1.1.)	Padedamas nusako  Ramadano mėnesio ir kitų pasninko dienų svarbą musulmono gyvenime. Pasitelkdamas  ajatus iš Šv. Korano ir Pranašo chadisus vizualiomis pateiktomis priemonėmis paaiškina trečiojo islamo ramsčio svarbą kasdieniame gyvenime. (C1.2.)	Paaiškina Ramadano mėnesio ir kitų pasninko dienų svarbą musulmono gyvenime. Įvardija su juo susijusias maldas. Pasitelkdamas Šv. Korano ajatus ir Pranašo chadisus pagrindžia   trečiojo islamo ramsčio svarbą kasdieniame gyvenime. (C1.3.)	Paaiškina Ramadano mėnesio ir kitų pasninko dienų svarbą musulmono gyvenime. Įvardija su juo susijusias maldas. Laisvai samprotauja ir diskutuoja apie trečiojo islamo ramsčio svarbą kasdieniame gyvenime, geba tai paaiškinti savo žodžiais pasitelkdamas Šv. Korano ajatus ir Pranašo chadisus. (C1.4.)
Įvardija keletą religinių praktikų priešislaminiu laikotarpiu. Moka atmintinai  vieną iš Al Masad, Al Nasr ir Al Kafirun, Al Kawthar ir Al Maun  surų.  (C2.1.)			Padedamas lygina tautų prieš islamą religines praktikas su islamiškomis. Nurodo panašumus ir skirtumus. Moka atmintinai tris iš Al Masad, Al Nasr ir Al Kafirun, Al Kawthar ir Al Maun  surų. (C2.2.)	Palygina tautų prieš islamą religines praktikas su islamiškomis. Pakomentuoja panašumus ir skirtumus. Moka Al Masad, Al Nasr ir Al Kafirun, Al Kawthar ir Al Maun  suras atmintinai. (C2.3.)		Palygina tautų prieš islamą religines praktikas su islamiškomis. Išskiria islamo religinių praktikų pranašumus. Sieja istorinius, religinius ir geografinius aspektus. Praktikuoja suras Al Masad, Al Nasr ir Al Kafirun, Al Kawthar ir Al Maun  atmintinai. (C2.4.)
4. Pasiekimų sritis: Asmens tobulėjimas ir visuomenė (D) 
Padedamas papasakoja apie vyro ir moters pareigas šeimoje. atpasakoja pranašo Mahometo šeimos istoriją. (D1.1.)	Padedamas lygina tradicinius ir dabartinius vyro ir moters vaidmenis šeimoje. Naudodamasis mokomąja medžiaga sieja vaidmenis šeimoje su pateiktais pavyzdžiais iš Šv. Korano ajatų ir Pranašo Sunos. (D1.2.)	Palygina tradicinius ir dabartinius vyro ir moters vaidmenis šeimoje, sieja su pateiktais pavyzdžiais iš Šv. Korano ajatų ir Pranašo Sunos. Paaiškina šeimos svarbą. (D1.3.)	Palygina tradicinius ir dabartinius vyro ir moters vaidmenis šeimoje, komentuoja ir sieja su pateiktais pavyzdžiais iš Šv. Korano ajatų ir Pranašo Sunos. Paaiškina šeimos svarbą ir pateikia pavyzdžių iš savo aplinkos. (D1.4.)
Įvardija monoteistines (judaizmo, krikščionybės)   ir politeistines religijas. (D2.1.)					Įvardija monoteistines (judaizmo, krikščionybės)  ir politeistines religijas. Padedamas skiria esminius monoteistinių (judaizmo, krikščionybės) ir politeistinių religijų bruožus, išskiria savo religijos ypatybes. (D2.2.)	Įvardija monoteistines (judaizmo, krikščionybės) ir   politeistines religijas. Lygindamas apibūdina monoteistinių (judaizmo, krikščionybės) ir politeistinių religijų bruožus,  paaiškina islamo ypatybes. (D2.3.)	Atpažįsta esminius monoteistinių (judaizmo, krikščionybės) ir   politeistinių religijų bruožus, suvokia savo religijos ypatybes, paaiškina islamo ypatybes ir pateikia pavyzdžių. (D2.4.)
5. Pasiekimų sritis: Moralė arba žmogus ir pasaulis (E)
Padedamas apibrėžia aukštos moralės normos sąvoką. Papasakoja apie Pranašo Suną. (E1.1.)	Padedamas apibūdina aukštos moralės normų svarbą islame. Pateikia Pranašo Sunos pavyzdžių. (E1.2.) 			Apibūdina  aukštos moralės normas, perteiktas per Pranašo Suną. Geba pasitelkti pavyzdžius iš Šv. Korano ir Pranašo Chadisų.  Skatinamas stengiasi paaiškinti aukštos moralės svarbą gyvenime.  (E1.3.)	Apibūdina  aukštos moralės normas, perteiktas per Pranašo Suną. Geba pasitelkti pavyzdžių iš Šv. Korano ir Pranašo Chadisų. Savais žodžiais ir pasirinktomis priemonėmis paaiškina aukštos moralės svarbą gyvenime. (E1.4.)


. Pasiekimų lygių požymiai. 7–8 klasės:
Pasiekimų lygiai
Slenkstinis (I)	Patenkinamas (II)	Pagrindinis (III)	Aukštesnysis (IV)
1. Pasiekimų sritis: Šventraščio  pažinimas (A)
Lyginant ir tyrinėjant Šv. Korano apreiškimus Mekos ir Medinos laikotarpiais geba atpažinti pagrindinius skirtumus. (A1.1.)	Lyginant ir tyrinėjant Šv. Korano apreiškimus Mekos ir Medinos laikotarpiais geba atpažinti pagrindinius panašumus ir skirtumus. Padedamas identifikuoja šių dviejų skirtingų Šv. Korano  apreiškimo laikotarpių istorijas pasinaudodamas siūlomomis kalbinėmis ir vizualiomis priemonėmis. (A1.2.)	Lyginant ir tyrinėjant Šv. Korano apreiškimus Mekos ir Medinos laikotarpiais geba atpažinti pagrindinius panašumus ir skirtumus. Geba identifikuoti ir pristatyti šių dviejų skirtingų Šv. Korano  apreiškimo laikotarpių istorijas. (A1.3.)	Lyginant ir tyrinėjant Šv. Korano apreiškimus Mekos ir Medinos laikotarpiais geba apibūdinti pagrindinius panašumus ir skirtumus. Geba identifikuoti, pristatyti ir paaiškinti šių dviejų skirtingų Šv. Korano  apreiškimo laikotarpių istorijas pasinaudodamas siūlomomis kalbinėmis ir vizualiomis priemonėmis. (A1.4.)
Apibrėžia    Šv. Korano Tadžvydo taisykles. (A2.1.)	Atpažįsta    Šv. Korano Tadžvydo taisykles ir jų svarbą. Padedamas geba atskirti tadžvydo ženklus, stengiasi atskirti juos nuo haraket ženklų. (A2.2.  )	Apibrėžia Šv. Korano Tadžvydo taisykles ir jų svarbą. Geba savarankiškai atskirti tadžvydo ir haraket ženklus. (A2.3.)	Apibūdina    Šv. Korano Tadžvydo taisykles ir jų svarbą. Geba savarankiškai atskirti tadžvydo ir haraket ženklus.  Lengvai atpažįsta tadžvydo ženklus, geba juos panaudoti tekste. (A2.4.)
2. Pasiekimų sritis: Tikėjimo turinio pažinimas (B)
Tyrinėjant žmogaus santykį su Dievu pasitelkdamas pavyzdžius iš Šv. Korano nusako tiesioginį ryšį su Visagaliu Kūrėju. (B1.1.)				Tyrinėjant žmogaus santykį su Dievu pasitelkdamas pavyzdžius iš Šv. Korano padedamas paaiškina tiesioginį ryšį su Visagaliu Kūrėju. (B1.2.)	Tyrinėjant žmogaus santykį su Dievu pasitelkdamas pavyzdžius iš Šv. Korano apibūdina tiesioginį ryšį su Visagaliu Kūrėju,  paaiškina naudodamasis   ajatais iš Šv. Korano. (B1.3.)	Tyrinėjant žmogaus santykį su Dievu remdamasis pavyzdžiais iš Šv. Korano apibūdina tiesioginį ryšį su Visagaliu Kūrėju,  paaiškina naudodamasis   ajatais iš Šv. Korano. Pateikia pavyzdžių iš savo gyvenimo. (B1.4.)
Tyrinėjant pranašo Mahometo misijos ypatumus prieš migraciją į Mediną įvardija du skirtingus pranašystės laikotarpius. (B2.1.)	Tyrinėjant pranašo Mahometo misijos ypatumus prieš migraciją į Mediną įvardija du skirtingus pranašystės laikotarpius. Padedamas geba susieti dviejų pranašo Mahometo misijos laikotarpių ypatumus ir pagrindinius skirtumus, pateikti istorinius faktus ir įvykius. (B2.2.)	Tyrinėjant pranašo Mahometo misijos ypatumus prieš migraciją į Mediną apibūdina du skirtingus pranašystės laikotarpius. Sieja dviejų pranašo Mahometo misijos laikotarpių ypatumus ir pagrindinius skirtumus, pateikia istorinius faktus ir įvykius. (B2.3.)	Tyrinėjant pranašo Mahometo misijos ypatumus prieš migraciją į Mediną apibūdina du skirtingus pranašystės laikotarpius. Geba susieti  dviejų pranašo Mahometo misijos laikotarpių ypatumus ir pagrindinius skirtumus. Pateikia ir interpretuoja pagrindinius istorinius faktus ir įvykius. (B2.4.)
3. Pasiekimų sritis: Bendruomenė ir malda (C)
Analizuojant, kurie iš islamo ramsčių, yra asmeniniai, o kurie visuomeniniai, atpažįsta jų svarbą kasdieniame gyvenime. Apibrėžia Sadaka ir Zakat sąvokas. (C1.1.)	Analizuojant, kurie iš islamo ramsčių yra asmeniniai, o kurie  visuomeniniai, paaiškina jų svarbą kasdieniame gyvenime. Padedamas paaiškinta Sadaka ir Zakat sąvokas. (C1.2.)	Analizuojant, kurie iš islamo ramsčių yra asmeniniai, o kurie visuomeniniai, pagrindžia jų svarbumą kasdieniame gyvenime. Paaiškina Sadaka ir Zakat sąvokas. (C1.3.)	Analizuojant, kurie iš islamo ramsčių yra asmeniniai, o kurie visuomeniniai, įsitikina jų svarba ir taiko  kasdieniame gyvenime. Pakomentuoja Sadaka ir Zakat sąvokas. (C1.4.)
Analizuodamas kasdienes islamo religines praktikas geba suvokti  jų reikšmę ir naudą. Paprastai nusako, kokį svarbų vaidmenį musulmono gyvenime atlieka malda penkis kartus per dieną, kodėl sudėtinga mokytis maldų atmintinai. Moka vieną iš Al Masad, Al Nasr ir Al Kafirun surų atmintinai. (C2.1.)	Analizuodamas kasdienes islamo religines praktikas geba suvokti  jų reikšmę ir naudą. Aptaria, kokį svarbų vaidmenį musulmono gyvenime atlieka malda penkis kartus per dieną. Padedamas paaiškina maldų naudą ir svarbą musulmono gyvenime, kodėl sudėtinga mokytis maldų atmintinai. Moka keletą iš Al Masad, Al Nasr ir Al Kafirun surų atmintinai. (C2.2.)	Analizuodamas kasdienes islamo religines praktikas gerai suvokia  jų reikšmę ir naudą. Paaiškina, kokį svarbų vaidmenį musulmono gyvenime atlieka malda penkis kartus per dieną. Moka visas Al Masad, Al Nasr ir Al Kafirun suras atmintinai. (C2.3.)		Analizuodamas kasdienes islamo religines praktikas gerai ir teisingai suvokia  jų reikšmę ir naudą. Paaiškina,  kokį svarbų vaidmenį musulmono gyvenime atlieka malda penkis kartus per dieną. Moka savarankiškai paaiškinti maldų naudą ir svarbą musulmono gyvenime. Praktikuoja suras Al Masad, Al Nasr ir Al Kafirun. (C2.4.)	
4. Pasiekimų sritis: Asmens tobulėjimas ir visuomenė (D) 
Analizuodamas savo pareigas  visuomenėje įvardija savo kaip piliečio, tautos atstovo, musulmono vaidmenį. (D1.1.)	Analizuodamas savo pareigas visuomenėje apibūdina savo kaip piliečio, tautos atstovo, musulmono vaidmenį. Padedamas šiuos teiginius sieja su pateiktais Šv. Korano ajatų ir Pranašo Sunos pavyzdžiais apie pilietiškumą, tautiškumą ir buvimą musulmonu plačioje visuomenėje. (D1.2.)	Analizuodamas savo pareigas visuomenėje paaiškina savo kaip piliečio, tautos atstovo, musulmono vaidmenį. Sieja šiuos teiginius su Šv. Korano ajatų ir Pranašo Sunos pavyzdžiais  apie pilietiškumą, tautiškumą ir buvimą musulmonu plačioje visuomenėje. (D1.3.)	Analizuodamas savo pareigas visuomenėje paaiškina savo kaip piliečio, tautos atstovo, musulmono vaidmenį. Pagrindžia šiuos teiginius Šv. Korano ajatų ir Pranašo Sunos pavyzdžiais apie pilietiškumą, tautiškumą ir buvimą musulmonu plačioje visuomenėje. Taip pat geba apie tai diskutuoti ir remtis pavyzdžiais ne tik iš pateiktų istorijų, bet ir iš supančios aplinkos. (D1.4.)
Geba įvardinti  esminius kitų pakraipų islame (sunitai, šiitai, sufijai, salafitai) bruožus. (D2.1.)	Geba įvardinti ir atpažinti esminius kitų pakraipų islame (šiitai, sufijai, salafitai) bruožus. Padedamas nurodo panašumus  ir  skirtumus  tarp įvairių islamo pakraipų ir įvardina savo islamo pakraipos  ypatybes. (D2.2.)	Geba išskirti esminius kitų pakraipų islame (šiitai, sufijai, salafitai) bruožus. Nurodo panašumus ir skirtumus  tarp įvairių islamo pakraipų ir pristato  savo islamo pakraipos  ypatybes. (D2.3.)	Analizuoja esminius kitų pakraipų islame (šiitai, sufijai, salafitai) bruožus. Apibūdina jų panašumus ir  skirtumus, pateikia  pavyzdžių ir geba diskutuoti šiais klausimais. (D2.4.)
5. Pasiekimų sritis: Moralė arba žmogus ir pasaulis (E)
Lygindamas islamo aukštos moralės normas ir pavyzdžius su kitomis pasaulinėmis religijomis įvardija panašumus. (E1.1.)	Lygindamas  islamo aukštos moralės normas ir pavyzdžius su kitomis pasaulinėmis religijomis svarsto,    kodėl reikia puoselėti pagarbą visiems tikėjimams, šventiems raštams, pranašams. (E1.2.)	Analizuodamas aukštos moralės normas ir pavyzdžius savo ir kitose pasaulinėse religijose svarsto,   kodėl reikia puoselėti pagarbą visiems tikėjimams, šventiems raštams, pranašams. Komentuoja savo įžvalgas. (E1.3.) 	Analizuodamas aukštos moralės normas ir pavyzdžius savo ir kitose pasaulinėse religijose diskutuoja,  kodėl reikia auginti pagarbą visiems tikėjimams, šventiems raštams, pranašams. Gerai pažįsta ir supranta  skirtingus tikėjimus, prisimena jų pakraipas, ypatumus, pagrindines dogmas. Geba pristatyti įvairias religijas, moka palyginti su islamu, pateikti pavyzdžių. (E1.4.)


. Pasiekimų lygių požymiai. 9 –10 ir I – II gimnazijos klasės:
Pasiekimų lygiai
Slenkstinis (I)	Patenkinamas (II)	Pagrindinis (III)	Aukštesnysis (IV)
1. Pasiekimų sritis; Šventraščio  pažinimas (A)
Analizuodamas Medinos laikotarpio Šv. Korano apreiškimus atpažįsta juose minimus pagrindinius Dievo nurodymus ir taisykles, kaip funkcionuoti naujai susidariusiai musulmonų visuomenei. (A1.1.)	Analizuodamas Medinos laikotarpio Šv. Korano apreiškimus atpažįsta juose minimus pagrindinius Dievo nurodymus ir taisykles, kaip funkcionuoti naujai susidariusiai musulmonų visuomenei.  Pasitelkdamas mokomąją medžiagą ir vizualiomis priemonėmis pateikia praktinių pavyzdžių. (A1.2.)		Analizuodamas Medinos laikotarpio Šv. Korano apreiškimus apibūdina juose minimus pagrindinius Dievo nurodymus ir taisykles, kaip funkcionuoti naujai susidariusiai musulmonų visuomenei. Nurodo ir paaiškina dviejų apreiškimo laikotarpių skirtumus, nurodo jų ypatumus. (A1.3.)	Analizuodamas Medinos laikotarpio Šv. Korano apreiškimus apibūdina juose minimus pagrindinius Dievo nurodymus ir taisykles, kaip funkcionuoti naujai susidariusiai musulmonų visuomenei. Paaiškina   dviejų apreiškimo laikotarpių skirtumus, nurodo jų ypatumus ir pateikia praktinių pavyzdžių. (A1.4.)	
Analizuojant Šv. Korano   skaitymo ypatumus ir įvairias skaitymo mokyklas geba atpažinti skirtingą garsų tarimą ir Tadžvydo taisykles. (A2.1.)	Analizuojant Šv. Korano   skaitymo ypatumus ir įvairias skaitymo mokyklas geba atpažinti skirtingą garsų tarimą ir Tadžvydo taisykles. Besimokant arabų kalbos gramatikos ir linksniavimo, su pagalba stengiasi linksniuoti ir pritaiko veiksmažodžius atsižvelgdamas į veiksmo  laikus. (A2.2.)	Analizuojant Šv. Korano   skaitymo ypatumus ir įvairias skaitymo mokyklas skiria skirtingą garsų tarimą ir Tadžvydo taisykles. Skaito elementarius sakinius pagal Hafs an Asym skaitymo mokyklą. Besimokant arabų kalbos gramatikos ir linksniavimo,  linksniuoja ir taiko veiksmažodžius atsižvelgdamas į veiksmo  laikus. (A2.3.)	Analizuojant Šv. Korano   skaitymo ypatumus ir įvairias skaitymo mokyklas nurodo skirtingą garsų tarimą ir Tadžvydo taisykles. Lengvai skaito pagal Hafs an Asym skaitymo mokyklą. Besimokant arabų kalbos gramatikos ir linksniavimo,  tinkamai linksniuoja ir geba lengvai  pritaikyti veiksmažodžius atsižvelgdamas į veiksmo  laikus. (A2.4.)
2. Pasiekimų sritis: Tikėjimo turinio pažinimas (B)
Svarstydamas, kodėl yra svarbus pastovus ryšys ir santykis su savo Kūrėju, paaiškina, kad  tikintysis, susidūręs su įvairiomis negandomis, ligomis, išbandymais, gali siekti stiprybės iš savo tikėjimo. (B1.1.)	Analizuodamas, kodėl yra svarbus pastovus ryšys ir santykis su savo Kūrėju, suvokia, kad  tikintysis gali siekti stiprybės iš savo tikėjimo susidūręs su įvairiomis negandomis, ligomis, išbandymais. Su pagalba stengiasi susieti tikėjimą, tikėjimo praktikas su jausmais, kuriuos žmogus patiria gyvenime: džiaugsmu, liūdesiu, netektimi. (B1.2.)		Kelia klausimus apie tikėjimo svarbą, tikėjimo praktikas, susiduriant su jausmais. Savo žodžiais paaiškina ir pateikia pavyzdžių iš Šv. Korano, kaip tikinčiajam  reaguoti tokiais gyvenimo momentais. (B1.3.)	Analizuodamas suvokia, kaip pasitelkdamas pastovų ryšį ir santykį su savo Kūrėju, tikintysis gali siekti stiprybės iš savo tikėjimo, susidūręs su įvairiomis negandomis, ligomis, išbandymais. Savarankiškai samprotauja apie tikėjimo svarbą, tikėjimo praktikas susiduriant su jausmais, kuriuos žmogus patiria gyvenime: džiaugsmu, liūdesiu, netektimi. Drąsiai savo žodžiais bando paaiškinti ir pateikti pavyzdžius iš Šv. Korano, kaip tikinčiajam  reaguoti tokiais gyvenimo momentais. (B1.4.)
Analizuodamas pranašo Mahometo misijos ypatumus po migracijos į Mediną, įvardija  prioritetų pasikeitimus susiformavus pirmajai musulmoniškai visuomenei (B1.2)..	Analizuodamas pranašo Mahometo misijos ypatumus po migracijos į Mediną, aptaria prioritetų pasikeitimus susiformavus pirmajai musulmoniškai visuomenei.  Padedamas  lygina  dviejų pranašo Mahometo misijos laikotarpių ypatumus ir pagrindinius skirtumus. (B2.2.)	Analizuodamas pranašo Mahometo misijos ypatumus po migracijos į Mediną, komentuoja prioritetų pasikeitimus susiformavus pirmajai musulmoniškai visuomenei. Parodo  dviejų pranašo Mahometo misijos laikotarpių ypatumus ir pagrindinius skirtumus, pateikia  pavyzdžių apie Medinos laikotarpį. (B2.3.)	Analizuodamas pranašo Mahometo misijos ypatumus po migracijos į Mediną, apibendrina prioritetų pasikeitimus susiformavus pirmajai musulmoniškai visuomenei. Paaiškina dviejų pranašo Mahometo misijos laikotarpių ypatumus ir pagrindinius skirtumus, nesudėtingai pateikia  pavyzdžių apie Medinos laikotarpį. (B2.4.)
3. Pasiekimų sritis: Bendruomenė ir malda (C)
Analizuojant Hadžo ritualus geba identifikuoti pagrindinius ritualo aspektus ir  istorinius faktus, susijusius su Hadžo metu atliekamais veiksmais. (C1.1.)	Įvardija Hadžo – piligriminės kelionės svarbą musulmono gyvenime. Analizuojant Hadžo ritualus geba identifikuoti pagrindinius ritualo aspektus ir  istorinius faktus, susijusius su Hadžo metu atliekamais veiksmais. Padedamas stengiasi Hadžo ritualus susieti su tinkamais laikmečiais ir perteikti Hadžo ritualo pradininkų istorijas. Lygindamas įvairių islamo teisės mokyklų požiūrį aiškinant religines praktikas, stengiasi jį paaiškinti  remdamasis pateikta mokomąja medžiaga. (C1.2.)	Apibūdina Hadžo – piligriminės kelionės svarbą musulmono gyvenime. Analizuojant Hadžo ritualus lengvai identifikuoja pagrindinius ritualo aspektus ir  istorinius faktus, susijusius su Hadžo metu atliekamais veiksmais. Sieja Hadžo ritualus su tinkamais laikmečiais ir perteikia Hadžo ritualo pradininkų istorijas. Lygindamas įvairių islamo teisės mokyklų požiūrį aiškinant religines praktikas, gali jį paaiškinti  remdamasis pateikta mokomąja medžiaga. (C1.3.)	Komentuoja Hadžo – piligriminės kelionės svarbą musulmono gyvenime. Analizuojant Hadžo ritualus lengvai identifikuoja pagrindinius ritualo aspektus ir  istorinius faktus, susijusius su Hadžo metu atliekamais veiksmais. Geba Hadžo ritualus susieti su tinkamais laikmečiais ir  perteikti Hadžo ritualo pradininkų istorijas, papasakoti šias istorijas susiedamas Hadžo ritualus su istoriniais įvykiais ir faktais. Aiškinant religines praktikas diskutuoja remdamasis įvairių islamo teisės mokyklų požiūriais. Pateikia praktinių pavyzdžių. (C1.4.)
Išvardija  didžiųjų metinių švenčių, Ramadano pasninko, Zakiato ir Hadžo ritualų svarbą musulmono gyvenime. Šias sąvokas paaiškina remdamasis pateikta mokomąja medžiaga. (C2.1.)	Apibūdina  didžiųjų metinių švenčių, Ramadano pasninko, Zakiato ir Hadžo ritualų svarbą musulmono gyvenime. Paaiškina šias sąvokas.  Nusako, kokį svarbų vaidmenį atlieka broliškumas ir bendruomeninė veikla  musulmono gyvenime. Reikalinga pagalba besimokant suras Al Kausar, Al Maun, Kuraiš, Al Fil ir Al Humazah  atmintinai. (C2.2.)	Apibūdina ir pakomentuoja  didžiųjų metinių švenčių, Ramadano pasninko, Zakiato ir Hadžo ritualų svarbą musulmono gyvenime. Paaiškina šias sąvokas.  Gerai suvokia, kokį svarbų vaidmenį atlieka broliškumas ir bendruomeninė veikla  musulmono gyvenime, ir paaiškina pasinaudodamas gyvais pavyzdžiais iš bendruomenės gyvenimo. Atmintinai moka suras Al Kausar, Al Maun, Kuraiš, Al Fil ir Al Humazah. (C2.3.)	Gerai supranta didžiųjų metinių švenčių, Ramadano pasninko, Zakiato ir Hadžo ritualų svarbą musulmono gyvenime.  Diskutuoja apie  broliškumo ir bendruomeninė veiklos vaidmenį  musulmono gyvenime. Pateikia pavyzdžių iš savo ir bendruomenės gyvenimo. Praktikuoja suras Al Kausar, Al Maun, Kuraiš, Al Fil ir Al Humazah  atmintinai. (C2.4.)
4. Pasiekimų sritis: Asmens tobulėjimas ir visuomenė (D) 
Apibūdina pavienių žmonių veiklą, kuriant darnią visuomenę tėvynėje. (D1.1.)	Interpretuoja pavienių žmonių veiklą, kuriant darnią visuomenę savo tėvynėje, ir  paskatintas paaiškina savo vaidmenį visuomenėje. (D1.2.)	Tyrinėjant veiklą bendruomenės labui, analizuoja savo vaidmenį joje, nusako, kaip gali būti naudingesnis bendruomenėje, pateikia pavyzdžių apie visuomenės svarbą iš Šv. Korano ajatų ir Pranašo Sunos. (D1.3.)	Apibūdina veiklą bendruomenės labui, savo dalyvimą ir  galimą įnašą joje, gerai suvokia, kaip gali būti naudingas bendruomenėje. Diskutuoja asmeninės atsakomybės,  kuriant darnią visuomenę tėvynėje, klausimais, gerai suvokia savo vaidmenį visuomenėje. Remiasi pavyzdžiais iš Šv. Korano. (D1.4.)
Analizuoja  tikėjimą moderniame pasaulyje, nusako žmogaus santykį su religinėmis praktikomis globaliame pasaulyje. Pripažįsta  religinių praktikų svarbą. (D2.1.)	Analizuoja tikėjimą moderniame pasaulyje, nusako žmogaus santykį su religinėmis praktikomis globaliame pasaulyje, apibrėžia religinių praktikų ir tikėjimo svarbą, susipažįsta su tarpreliginiu dialogu. (D2.2.  )	Analizuoja tikėjimą moderniame pasaulyje, nusako žmogaus santykį su religinėmis praktikomis globaliame pasaulyje, apibrėžia religinių praktikų ir tikėjimo svarbą, apibūdina tarpreliginio dialogo reikšmę. Padedamas pateikia pavyzdžių. (D2.3.)	Analizuoja tikėjimą moderniame pasaulyje, nusako santykį su religinėmis praktikomis globaliame pasaulyje, apibrėžia religinių praktikų ir tikėjimo svarbą, apibūdina tarpreliginio dialogo reikšmę ir pateikia pavyzdžių. (D2.4.)
5. Pasiekimų sritis: Moralė arba žmogus ir pasaulis (E)
Analizuodamas aukštos moralės  islamo pasekėjų (kalifų, sachabų, tebiynų) gyvenimo pavyzdžius įvardija jų svarbą musulmonui. (E1.1.)		Analizuodamas aukštos moralės pavyzdžius iš islamo pasekėjų kalifų, sachabų, tebiynų gyvenimo apibūdina šių pirmųjų islamo pasekėjų svarbą musulmonui. Padedamas stengiasi išmokti pritaikyti šiuos pavyzdžius  savo gyvenime. (E1.2.)		Analizuodamas aukštos moralės pavyzdžius iš islamo pasekėjų kalifų, sachabų, tebiynų gyvenimo apibūdina šių pirmųjų islamo pasekėjų svarbą musulmonui. Paaiškina ir pateikia pavyzdžių, kaip šias istorijas pritaikyti šiuolaikiniame pasaulyje. (E1.3.)		Analizuodamas aukštos moralės pavyzdžius iš islamo pasekėjų kalifų, sachabų, tebiynų gyvenimo apibūdina šių pirmųjų islamo pasekėjų svarbą musulmonui. Apmąstęs savais žodžiais pateikia pavyzdžių, kaip šiuos pavyzdžius pritaikyti šiuolaikiniame pasaulyje. (E1.4.)		


. Pasiekimų lygių požymiai. III – IV gimnazijos klasės:
Pasiekimų lygiai
Slenkstinis (I)	Patenkinamas (II)	Pagrindinis (III)	Aukštesnysis (IV)
1. Pasiekimų sritis: Šventraščio  pažinimas (A)
Remdamasis Šv. Korano Sprendimų posmais (Ajat al Ahkam) nagrinėja Dievo apreikštas gyvenimo taisykles. Analizuoja šiuos Šv. Korano posmus ir iš jų išvedamas taisykles. Supranta islamo teisės mokyklų taisyklių pritaikymą kasdieniame musulmonų gyvenime. (A1.1.)		Remdamasis Šv. Korano Sprendimų posmais (Ajat al Ahkam) nagrinėja Dievo apreikštas gyvenimo taisykles. Analizuoja šiuos Šv. Korano posmus ir iš jų išvedamas taisykles. Supranta islamo teisės mokyklų taisyklių pritaikymą kasdieniame musulmonų gyvenime. Analizuoja atsiradusius skirtumus tarp teisės mokyklų. (A1.2.)	Remdamasis Šv. Korano Sprendimų posmais (Ajat al Ahkam) nagrinėja Dievo apreikštas gyvenimo taisykles. Analizuoja šiuos Šv. Korano posmus ir iš jų išvedamas taisykles. Supranta islamo teisės mokyklų taisyklių pritaikymą kasdieniame musulmonų gyvenime. Pateikia pavyzdžių, pritaiko juos įvairiose gyvenimo situacijose. Analizuoja atsiradusius skirtumus tarp teisės mokyklų. (A1.3.)	Remdamasis Šv. Korano Sprendimų posmais (Ajat al Ahkam) nagrinėja Dievo apreikštas gyvenimo taisykles. Analizuoja šiuos Šv. Korano posmus ir iš jų išvedamas taisykles. Supranta islamo teisės mokyklų taisyklių pritaikymą kasdieniame musulmonų gyvenime. Pateikia pavyzdžių, pritaiko juos įvairiose gyvenimo situacijose. Analizuoja ir moka paaiškinti atsiradusius skirtumus tarp teisės mokyklų. (A1.4.)	
Besimokydamas Šv. Korano suras atmintinai, mokosi ir  pagrindinių islamo teisės teiginių ir praktikų. Sudarinėja nesudėtingus sakinius ir bando panaudoti savo arabų kalbos žinias dialoge.  Tobulina savo skaitymą pagal Tadžvydo taisykles remdamasis Hafs an Asym skaitymo mokykla. (A2.1.)	Besimokydamas Šv. Korano suras atmintinai, mokosi ir  pagrindinių islamo teisės teiginių ir praktikų. Sudarinėja  sakinius ir bando panaudoti savo arabų kalbos žinias dialoge.  Gerai sekasi skaityti Šv. Koraną pagal Tadžvydo taisykles remdamasis Hafs an Asym skaitymo mokykla. (A2.2.)	Besimokydamas Šv. Korano suras atmintinai, mokosi ir  pagrindinių islamo teisės teiginių ir praktikų. Sudarinėja  sakinius ir bando panaudoti savo arabų kalbos žinias dialoge. Bando naudoti savo sudarytus sakinius dialoge su bendraklasiais. Gerai sekasi skaityti Šv. Koraną pagal Tadžvydo taisykles remdamasis Hafs an Asym skaitymo mokykla. (A2.3.)	Besimokydamas Šv. Korano suras atmintinai, mokosi ir  pagrindinių islamo teisės teiginių ir praktikų. Sudarinėja  sakinius ir bando panaudoti savo arabų kalbos žinias dialoge. Naudoja savo sudarytus salinius dialoge su bendraklasiais. Gerai skaito Šv. Koraną pagal Tadžvydo taisykles remdamasis Hafs an Asym skaitymo mokykla. (A2.4.)
2. Pasiekimų sritis: Tikėjimo turinio pažinimas (B)
Analizuodamas pasaulio sutvėrimo, šio laikino gyvenimo svarbos ir Teismo dienos ajatus Šv. Korane, suvokia savo veiksmų gyvenime svarbą ir didžiulę atsakomybę už savo poelgius ruošiantis ateinančiam amžinajam gyvenimui. (B1.1.)	Analizuodamas pasaulio sutvėrimo, šio laikino gyvenimo svarbos ir Teismo dienos ajatus Šv. Korane, suvokia savo veiksmų gyvenime svarbą ir didžiulę atsakomybę už savo poelgius ruošiantis ateinančiam amžinajam gyvenimui. Suvokia pomirtinio gyvenimo esmę remdamasis Šv. Korano posmais ir pranašo Mahometo hadisais. (B1.2.)		Analizuodamas pasaulio sutvėrimo, šio laikino gyvenimo svarbos ir Teismo dienos ajatus Šv. Korane, suvokia savo veiksmų gyvenime svarbą ir didžiulę atsakomybę už savo poelgius ruošiantis ateinančiam amžinajam gyvenimui. Gerai suvokia pomirtinio gyvenimo esmę remdamasis Šv. Korano posmais ir pranašo Mahometo hadisais. Supranta ir moka paaiškinti šių žinių ir mūsų veiksmų žemėje svarbą ruošiantis amžinajam gyvenimui. (B1.3.)	Analizuodamas pasaulio sutvėrimo, šio laikino gyvenimo svarbos ir Teismo dienos ajatus Šv. Korane, suvokia savo veiksmų gyvenime svarbą ir didžiulę atsakomybę už savo poelgius ruošiantis ateinančiam amžinajam gyvenimui. Gerai suvokia pomirtinio gyvenimo esmę remdamasis Šv. Korano posmais ir pranašo Mahometo hadisais. Moka paaiškinti savais žodžiais bei pasitelkia pavyzdžių iš Šv. Korano ir Pranašo Sunos. Gerai supranta šių žinių ir mūsų veiksmų svarbą ruošiantis amžinajam gyvenimui. (B1.4.)
Besimokant apie paskutinių pranašo Mahometo gyvenimo metų sprendimus ir jo teisinį palikimą, analizuoja jo kaip karo vado, valstybės kūrėjo ir dvasinio lyderio veiksmus atitinkamose kritinėse situacijose, suvokia Pranašo misijos ir jo veiksmų svarbą kuriant islamišką visuomenę. Nagrinėjant teisingųjų islamo kalifų (Abu Bakro, Omaro, Osmano ir Ali) laikotarpį ir jų įnašą, suvokia jų vaidmenį įtvirtinant Pranašo palikimą. (B2.1.)	Besimokant apie paskutinių pranašo Mahometo gyvenimo metų sprendimus ir jo teisinį palikimą, analizuoja jo kaip karo vado, valstybės kūrėjo ir dvasinio lyderio  veiksmus atitinkamose kritinėse situacijose, suvokia Pranašo misijos ir jo veiksmų svarbą kuriant islamišką visuomenę. Nagrinėjant teisingųjų islamo kalifų (Abu Bakro, Omaro, Osmano ir Ali) laikotarpį ir jų įnašą, suvokia jų vaidmenį įtvirtinant Pranašo palikimą. Analizuoja Pranašo Sunos surašymo knygose ir išsaugojimo svarbą būsimoms kartoms. (B2.2.)	Besimokant apie paskutinių pranašo Mahometo gyvenimo metų sprendimus ir jo teisinį palikimą, analizuoja jo kaip karo vado, valstybės kūrėjo ir dvasinio lyderio  veiksmus atitinkamose kritinėse situacijose, gerai suvokia Pranašo misijos ir jo veiksmų svarbą kuriant islamišką visuomenę. Nagrinėjant teisingųjų islamo kalifų (Abu Bakro, Omaro, Osmano ir Ali) laikotarpį ir jų įnašą, suvokia jų vaidmenį įtvirtinant Pranašo palikimą. Analizuoja Pranašo Sunos surašymo knygose ir išsaugojimo svarbą būsimoms kartoms. Gerai žino paskutiniųjų Pranašo misijos metų chronologiją ir suvokia šių įvykių svarbą islamo istorijoje. (B2.3.)	Besimokant apie paskutinių pranašo Mahometo gyvenimo metų sprendimus ir jo teisinį palikimą, analizuoja jo kaip karo vado, valstybės kūrėjo ir dvasinio lyderio veiksmus atitinkamose kritinėse situacijose,  gerai suvokia Pranašo misijos ir jo veiksmų svarbą kuriant islamišką visuomenę. Nagrinėjant teisingųjų islamo kalifų (Abu Bakro, Omaro, Osmano ir Ali) laikotarpį ir jų įnašą, suvokia jų vaidmenį įtvirtinant Pranašo palikimą. Analizuoja Pranašo Sunos surašymo knygose ir išsaugojimo svarbą būsimoms kartoms. Gerai žino paskutiniųjų Pranašo misijos metų chronologiją ir suvokia šių įvykių svarbą islamo istorijoje. Gerai suvokia įvykusių konfliktų priežastis ir pasekmes. Analizuoja, kaip šiose situacijose pasielgė Pranašas, ir bando tapatinti savo poelgius su Pranašo sprendimais konfliktinėse situacijose. (B2.4.)
3. Pasiekimų sritis: Bendruomenė ir malda (C)
Apibūdina socialinę kiekvieno musulmono veiklą ir jos svarbą bendruomenėje. Aiškina bendruomeniškumo ir broliškumo sąvokas, gilinasi į šiuos musulmono gyvenimo principus. Suvokia, kad musulmono gyvenimas visada surištas su mečete ir su bendruomenine veikla, kuri vienija ir sutelkia bendruomenę. (C1.1.)	Moka apibūdinti socialinę kiekvieno musulmono veiklą ir jos svarbą bendruomenėje. Moka paaiškinti bendruomeniškumo ir broliškumo sąvokas, gilinasi į šiuos musulmono gyvenimo principus. Suvokia, kad musulmono gyvenimas visada surištas su mečete ir su bendruomenine veikla, kuri vienija ir sutelkia bendruomenę. (C1.2.)	Moka apibūdinti socialinę kiekvieno musulmono veiklą ir jos svarbą bendruomenėje. Gali lengvai apibūdinti socialines sritis, kurioms islamas moko skirti daugiausiai dėmesio. Moka paaiškinti bendruomeniškumo ir broliškumo sąvokas, gilinasi į šiuos musulmono gyvenimo principus. Pateikia išsamius pavyzdžius kiekvienai sričiai iš savo gyvenimo. Suvokia, kad musulmono gyvenimas visada surištas su mečete ir su bendruomenine veikla, kuri vienija ir sutelkia bendruomenę. (C1.3.)	Gerai moka apibūdinti socialinę kiekvieno musulmono veiklą ir jos svarbą bendruomenėje. Gali lengvai ir išsamiai apibūdinti socialines sritis, kurioms islamas moko skirti daugiausiai dėmesio. Gerai moka paaiškinti bendruomeniškumo ir broliškumo sąvokas, gilinasi į šiuos musulmono gyvenimo principus. Pateikia išsamius pavyzdžius kiekvienai sričiai iš savo gyvenimo. Suvokia, kad musulmono gyvenimas visada surištas su mečete ir su bendruomenine veikla, kuri vienija ir sutelkia bendruomenę. Dalinasi savo patirtimi šiose sferose ir veikla mečetėje. (C1.4.)
Suvokia kantrybės sąvoką tikėjime. Apie kantrybę ir jos svarbą tikinčiojo gyvenime paaiškina pasitelkdamas pavyzdžių iš Šv. Korano bei Pranašo Sunos. Atintinai mokosi suras Al Zalzala, Al Adijat, Al Karija, Al Takesur ir Al Asr. (C2.1.)	Apibūdina ir komentuoja kantrybės sąvoką tikėjime. Apie kantrybę ir jos svarbą tikinčiojo gyvenime aiškina savo žodžiais ir  pasitelkdamas pavyzdžių iš Šv. Korano bei Pranašo Sunos. Atintinai mokosi suras Al Zalzala, Al Adijat, Al Karija, Al Takesur ir Al Asr . (C2.2.)	Apibūdina ir komentuoja kantrybės sąvoką tikėjime. Apie kantrybės svarbą tikinčiojo gyvenime moka paaiškinti savo žodžiais ir  pasiremdamas konkrečiais pavyzdžiais iš Šv. Korano bei Pranašo Sunos. Kantrybės temą nagrinėja naudodamasis istorijomis iš Pranašo ir jo pasekėjų gyvenimo. Moka suras Al Zalzala, Al Adijat, Al Karija, Al Takesur ir Al Asr  atmintinai. (C2.3.)	Aiškiai apibūdina ir komentuoja kantrybės sąvoką tikėjime. Apie kantrybės svarbą tikinčiojo gyvenime moka paaiškinti savo žodžiais ir  pasitelkdamas konkrečius pavyzdžius iš Šv. Korano bei Pranašo Sunos. Kantrybės temą nagrinėja naudodamasis istorijomis iš Pranašo ir jo pasekėjų gyvenimo. Gerai moka suras Al Zalzala, Al Adijat, Al Karija, Al Takesur ir Al Asr  atmintinai. (C2.4.)
4. Pasiekimų sritis: Asmens tobulėjimas ir visuomenė (D) 
Suvokia labdaringumo sąvoką ir principus, sadaka ir Zakat svarbą islame. Suvokia aukojimo principus islame. Nagrinėja labdarą ir jos svarbą visuomenei. Gilinasi į pavyzdžius iš islamo tautų istorijos. Nagrinėja labdaros ir aukojimo tradicijas Lietuvos musulmonų bendruomenėje šešių amžių laikotarpiu. (D1.1.)	Suvokia labdaringumo sąvoką ir principus islamo religijoje, sadaka ir Zakat svarbą. Analizuoja aukojimo principus islame. Analizuoja labdarą ir jos svarbą visuomenei, pateikia pavyzdžių. Gilinasi į pavyzdžius iš islamo tautų istorijos. Nagrinėja labdaros ir aukojimo tradicijas Lietuvos musulmonų bendruomenėje šešių amžių laikotarpiu. (D1.2.)	Gerai suvokia labdaringumo sąvoką ir principus islamo religijoje, sadaka ir Zakat svarbą. Analizuoja aukojimo principus slame, pateikia pavyzdžių iš Šv. Korano ir Pranašo Sunos. Analizuoja labdarą ir jos svarbą visuomenei, pateikia pavyzdžių. Studijuoja pavyzdžius iš islamo tautų istorijos. Nagrinėja labdaros ir aukojimo tradicijas Lietuvos musulmonų bendruomenėje šešių amžių laikotarpiu. (D1.3.)	Gerai suvokia labdaringumo sąvoką ir principus islamo religijoje, sadaka ir Zakat svarbą. Analizuoja aukojimo principus islame, pateikia pavyzdžių iš Šv. Korano ir Pranašo Sunos. Analizuoja labdarą ir jos svarbą visuomenei, pateikia pavyzdžių. Studijuoja pavyzdžius iš islamo tautų istorijos. Nagrinėja labdaros ir aukojimo tradicijas Lietuvos musulmonų bendruomenėje šešių amžių laikotarpiu. Gerai supranta veikusią vakufų sistemą Lietuvos musulmonų bendruomenėje. (D1.4.)
Suvokia tarpreliginio dialogo visuomenėje svarbą. Apibūdina savo vietą žmonijos kontekste, suvokia broliškumo sąvoką kaip pagarbą kitiems tikėjimams, skirtingoms pažiūroms, kitoms kultūroms, kitos rasės žmonėms. Suvokia pagrindą, kad islamas visada moko taikos ir santarvės visuomenėje, iš kokių žmonių ji bebūtų sudaryta. (D2.1.)	Suvokia tarpreliginio dialogo visuomenėje svarbą. Suvokia savo vietą žmonijos kontekste, suvokia broliškumo sąvoką kaip pagarbą kitiems tikėjimams, skirtingoms pažiūroms, kitoms kultūroms, kitos rasės žmonėms. Suvokia pagrindą, kad islamas visada moko taikos ir santarvės visuomenėje, iš kokių žmonių ji bebūtų sudaryta. Analizuoja tam tikrų grupuočių, kurios juodina islamo religijos pasekėjus, ideologijas. (D2.2.  )	Gerai suvokia tarpreliginio dialogo visuomenėje svarbą. Suvokia savo vietą žmonijos kontekste. Gerai suvokia žmonijos, tikėjimo broliškumo sąvoką. Suvokia, kad broliškumas gali būti pasiekiamas tik per pagarbą kitiems tikėjimams, skirtingoms pažiūroms, kitoms kultūroms, kitos rasės žmonėms. Suvokia pagrindą, kad islamas visada moko taikos ir santarvės visuomenėje, iš kokių žmonių ji bebūtų sudaryta. Analizuoja tam tikrų grupuočių, kurios juodina islamo religijos pasekėjus, ideologijas. (D2.3.)	Gerai suvokia tarpreliginio dialogo visuomenėje svarbą. Suvokia savo vietą žmonijos kontekste. Gerai suvokia žmonijos, tikėjimo broliškumo sąvoką. Suvokia, kad broliškumas gali būti pasiekiamas tik per pagarbą kitiems tikėjimams, skirtingoms pažiūroms, kitoms kultūroms, kitos rasės žmonėms. Suvokia pagrindą, kad islamas visada moko taikos ir santarvės visuomenėje, iš kokių žmonių ji bebūtų sudaryta. Analizuoja tam tikrų grupuočių, kurios juodina islamo religijos pasekėjus, ideologijas. Samprotauja ir bando pateikti pavyzdžių, kaip atsispirti neteisingoms ideologijoms. (D2.4.)
5. Pasiekimų sritis: Moralė arba žmogus ir pasaulis (E)
Analizuoja aukštos moralės pavyzdžius remdamasis iškiliausių islamo tautos žmonių pavyzdžiais ir jų mokymais. Nagrinėja ir suvokia tokių iškilių žmonių, kaip Imamas Gazali, Rumi, Ibn Sina, Ibn Rušd ir kiti, įžymių mokslinių veikalų svarbą. (E1.1.)	Analizuoja aukštos moralės pavyzdžius remdamasis iškiliausių islamo tautos žmonių pavyzdžiais ir jų mokymais. Nagrinėja ir suvokia tokių iškilių žmonių, kaip Imamas Gazali, Rumi, Ibn Sina, Ibn Rušd ir kiti,  įžymių mokslinių veikalų svarbą. Nagrinėja aukštos moralės pavyzdžius iš šių mokslininkų knygų. (E1.2.)	Suvokia aukštos moralės pavyzdžius remdamasis iškiliausių islamo tautos žmonių pavyzdžiais ir jų mokymais. Nagrinėja ir suvokia tokių iškilių žmonių, kaip Imamas Gazali, Rumi, Ibn Sina, Ibn Rušd ir kitui,  įžymių mokslinių veikalų svarbą. Nagrinėja aukštos moralės pavyzdžius iš šių mokslininkų knygų. Analizuoja sufijų pakraipas islame. (E1.3.)		Gerai suvokia aukštos moralės pavyzdžius remdamasis iškiliausių islamo tautos žmonių pavyzdžiais ir jų mokymais. Nagrinėja tokių iškilių žmonių, kaip Imamas Gazali, Rumi, Ibn Sina, Ibn Rušd ir kiti, įžymių  mokslinių veikalų svarbą. Nagrinėja aukštos moralės pavyzdžius iš šių mokslininkų knygų. Analizuoja sufijų pakraipas islame. Mokosi įžymių citatų iš Dažaluddino Rumi knygų. Analizuoja Imamo Gazali mokymus. (E1.4.)		

